Ahlisunnat.uz | Қадр кечаси\nБош саҳифа / Қийматли вақтлар (кунлар ва кечалар) / Қадр кечаси\nҚийматли вақтлар (кунлар ва кечалар) 298\nСавол: Қадр кечасининг аҳаммияти ҳақида маълумот берсангиз?\nЖавоб: Лайла-тул-қадр (Қадр кечаси) - Рамазони шариф ойи ичидаги энг қийматли кечадир. Баъзи олимларга кўра мавлуд кечасидан кейинги энг қийматли кечадир. Қадр кечаси фақат бу умматга хос. Бошқа пайғамбарларга бундай фазилатли кеча берилмаган. Бир ҳадиси шарифда “Аллоҳу таоло Қадр кечасини умматимга ҳадя қилди, бошқа умматга бермади” деб марҳамат қилинди. (Дайламий)\nРасулуллоҳга аввалги уматталарнинг умрлари қанча бўлганлиги билдирилганда ўз умматининг умри қисқалигини, узун умрли бўлган бошқа умматлар қилган солиҳ амалларни қила олмасликларини ўйлаб хомуш бўлганларида Аллоҳу таоло у зотга минг ойдан хайрли бўлган Қадр кечасини эҳсон этди. Аллоҳу таоло “Қадр кечаси Сенинг ва умматингники” деб буюриб, Ҳабибини хурсанд қилди. (И.Молик)\nРасулуллоҳ жанобимиз “Бани Исроил пайғамбарларидан баъзилари 80 йил узлуксиз ибодатда бўлган” деганларида Асҳоби киром ҳайратда қолдилар. Жаброил алайҳиссалом келиб “Ё Расулуллоҳ, умматинг у пайғамбарнинг (бошқа ишлардан ташқари) саксон йил ибодатда бўлганига ҳайрат қилишмоқда. Аллоҳ сенга бундан-да яхшисини берди” деб “Қадр кечаси минг ойдан хайрлидир” маолидаги ояти каримани ўқиди. (Риёд-ун-носиҳин)\nБалоғатга етиб, 50 йил яшаган киши 50 марта Қадр кечасини бошидан ўтказади. Бир кеча саксон йил қийматида бўлгани учун 50х80=4000 йилни ташкил этади. Тўрт минг йил ибодат қилгандек савобга эришади. Қадр кечаси ҳақидаги ҳадиси шарифларда марҳамат қилиндики:\n“Тўрт кечанинг кундузи ҳам худди кечасидек фазилатлидир. Аллоҳу таоло бу кунларда дуо қилган кишининг дуосини рад қилмайди, уларни мағфират этади ва улар бу куни мўл эҳсонга эга бўладилар. Булар Қадр кечаси, Арафа кечаси, Барот кечаси, Жума кечаси ва кунларидир.” (Дайламий)\n“Аллоҳу таолодан савобини умид қилиб, Қадр кечасини ибодат билан ўтказган кишининг гуноҳлари кечирилади.” (Бухорий, Муслим)\n“Қадр кечасида бир марта Қадр сурасини ўқимоқ бошқа вақтда Қуръони каримни хатм этишдан ҳам савоблироқдир. Қадр кечасида бир субҳоналлоҳ, бир алҳамдулиллоҳ, бир ла илоҳа иллаллоҳ айтиш 700 минг тасбиҳ, таҳмид ва таҳлилдан қадрлидир. Бу кеча бир қўйни соғишга кетадиган вақт қадар (озгина вақт) намоз ўқимоқ, ибодат қилмоқ бир ой бўйи кечалари билан тонггача ибодат қилмоқдан ҳам қийматлидир.” (Тафсири муғний)\n“Қадр кечасида уч марта “Ла илоҳа иллаллоҳ” деб айтган мусулмоннинг биринчисида бутун гуноҳлари кечирилади, иккинчисида Жаҳаннамдан қутулади, учинчисида Жаннатга киради.”(Тафсири муғний)\nСавол: Қадр кечасининг Рамазон ойининг айнан 27 кечаси эканлиги қатъийми?\nЖавоб: Йўқ, қатъий эмас. Қадр кечаси рамазон ойининг ичида. Қадр кечасининг қайси кеча эканлиги аниқ маълум эмас. Олимларимиз “Аллоҳу таоло розилигини тоатда, ғазабини гуноҳларда, ўрта намозини беш вақт намозда, авлиёсини халқ орасида, Қадр кечасини рамазон ойи ичига яширган” деб айтадилар.\nШундай экан, Аллоҳу таолонинг розилигига эришиш учун ҳеч бир яхшиликни кичик деб ўйламаслик керак. Ғазаби гуноҳлар тагида яширингани учун ҳеч бир гуноҳга кичик деб менсинмасдан қўл урмаслик лозим, ўрта намозни бой бермаслик учун беш вақт намозни ўз вақтида ўқиш керак, авлиё халқ орасида яширингани учун ҳар бир одам билан яхши муомалада бўлиш лозим. Ҳар кўрганни Хизр, ҳар кечани Қадр билиш керак.\nРамазони шариф ойининг 27 кечасини ибодат билан ўтказиш жуда савоблидир. Бир неча ҳадиси шарифнинг маънолари қуйидагича:\n“Қадр кечасини рамазоннинг сўнгги ўн кунида изланг.” (Муслим)\n“Қадр кечасини рамазоннинг сўнгги ўн кунининг 21, 23, 25, 27 ва 29 каби тоқ кечаларида ёки рамазоннинг сўнгги кечасидан ахтаринг. Савобидан умид қилиб, Қадр кечасини ибодат билан ўтказган кишининг гуноҳлари кечирилади.” (И.Аҳмад)\nИмом Аъзам ҳазратлари Қадр кечасини кўпроқ рамазоннинг 27 кечасига тўғри келишини айтганлар. “Қадр кечасига тўғри келадиган бир кечани фарқига бормай ибодат билан ўтказган одам, Қадр кечасини ибодат билан ўтказгандек савобга эришади” ҳадиси шарифини назарда тутиб, кўпроқ тўғри келадиган 27 кечани ибодат билан ўтказса, бу кеча Қадр кечаси бўлмаса ҳам катта савобларга эришилади. Лайлатулқадрнинг қачон бўлишини сўраган бир зотга Пайғамбаримиз “Бу йил Қадр кечаси рамазоннинг биринчи кечаси эди, ўтиб кетди. Сиз 27-кечани ибодат билан ўтказинг! Рамазоннинг 27-кечасини ибодат билан ўтказган мўминга вужудидаги туклар сонича ҳаж, умра, шаҳид ва ғозий савоби берилади” деб марҳамат қилдилар. Яна бошқа йили шундай савол берилганида “Бу йил қадр кечаси ўтиб кетди. Лекин Рамазоннинг 27-чи кечасини ибодат билан ўтказсанг, албатта Қадр кечасининг савобига эришасан. Шафоатдан бенасиб қолмайсан” деб марҳамат қилдилар. Ҳазрати Оиша волидамиз сўраганларида эса, “13-чи кеча эди ўтиб кетди. Қадр кечасини ўтказиб юборган бўлсанг, олдинда 27-кеча бор, унга етасан. У кечани ибодат билан ўтказсанг, охират йўли учун озиқ сифатида шу кечадаги ибодат сенга кифоя қилади” деб айтдилар. Ҳазрати Оиша волидамиз “Расулуллоҳ Рамазоннинг сўнгги ўн кунлигида кўп ибодат қилардилар” деган. (Василат-ун-Нажот)\nМуборак вақтларда гуноҳлардан узоқ туриш, тоат-ибодатларни ва ҳар турли хайрли ишларни кўпайтириш керак. Чунки Аллоҳу таоло тарафидан севилган кимса хосиятли вақтларда хайрли амаллар билан машғул бўлади. Бенасиб, севилмаган қули эса хосиятли вақтларни ёмон ишлар билан машғул бўлган ҳолда ўтказади. Ёмон ишлар билан шуғулланган кимсанинг бу иши азобларини янада шиддатлироқ бўлишига ва Аллоҳу таолонинг унга кўпроқ душман бўлишига сабаб бўлади. Чунки у бу қилиқлари билан вақтнинг баракатидан маҳрум қолган ва унинг ҳурмат-шарафини ерга урган бўлади.\nБу кечада ибодат қилишда илм ўрганиш, масалан, илмиҳол китобларини ўқиш, қазо намозларини ўқиш, Қуръони карим ўқиш, дуо-илтижо қилиш, тавба-тазарру этиш, садақа бериш, мусулмонларни хурсанд қилиш, бунинг савобларини ўлик-тирик барча мўминларга ҳадя қилиш керак. Лайлатулқадрни ибодат билан ўтказган, Рамазон рўзасини тутган, ҳажж ибодати қабул бўлган мусулмонларнинг барча гуноҳлари кечирилса ҳам, намоз-рўза қарзлари ва қул ҳақлари-қарзлари тўланган бўлиб қолмайди. Буларни қазо этиб, тўлаб, қарзларидан қутулиш керак.\nРасули акрам (саллаллоҳу алайҳи ва саллам) Қадр кечасида “Аллоҳумма иннака афуввун каримун туҳиббул афва фаъфу анний” дуосини ўқиш кераклигини айтганлар. Бунинг маъноси “Ё Рабби, сен авф этувчисан, каримсан, авф қилишни севасан, мени ҳам авф этгин” деганидир.\nСавол: Лайлатулқадр кечасида бир кунлик қазо намозини ўқиган одам минг ойлик қазо намозларини ўтаган бўлади деб айтишади. У ҳолда умуман намоз ўқимай юриб, Рамазон ойи келганда унинг ҳар кечасида бир кунлик қазо намозини ўқиб юрсак, албатта Лайлатулқадр кечасида ҳам намоз ўқиган бўламиз. Шу тариқа минг ойлик (83 йиллик) қазо намозидан қутулган бўла оламизми?\nЖавоб: Меърож кечасида 100 ракат нофила намоз ўқиган одамнинг бир умрлик намоз қазолари кечирилиши ҳақида ҳам кўп айтилди. Агар диний масалаларда миш-миш гапларга ишониб, мўътабар китобларга мурожаат қилинмаса, мана шундай катта хатоларга йўл қўйилади. Ҳадиси шарифда “Қабул бўлган ҳаж ўтган гуноҳларни йўқ қилади” деб марҳамат қилинди. (Байҳақий)\n"Лайлатулқадрни ибодат билан ўтказган, Рамазон рўзасини тутган ва ҳажж амали қабул бўлган мўминларнинг бутун гуноҳлари авфу мағфират қилинса ҳам, намоз, рўза ва инсонларга бўлган ҳақ-ҳуқуқ масалаларидаги қарзлари мағфират қилинмайди. Буларнинг қазоларини бажо келтириб, тўлаб, қарзларидан қутулиш керак." (Ҳадиқа)\nГуноҳларининг батамом кечирилиши ҳақидаги ушбу суюнчилардан фойдала олиш учун одамнинг аввало аҳли суннат эътиқодида бўлиши, бидъат иш қилмаслиги лозим. Бу кечада тоат-ибодат мақсадида илм ўрганиш, масалан, илмиҳол китобларини ўқиш, қазо намозларини ўқиш, Қуръони карим ўқиш, тавба-итстиғфор ва дуолар қилиш, садақа бериб, мусулмонларни хурсанд қилиш, мана шу хайрли амаллардан пайдо бўлган савобларини ўлик-тирик барча мўминларга ҳадя қилиш керак.\nСавол: Қадр кечасининг ўзига хос аломатлари борми? Лайлатулқадрни бекор ўтказиб олмаслик учун Рамазоннинг кечаларини қандай ўтказишимиз керак?\nЖавоб: Рамазон ойининг ҳар бир кечасини худди Қадр кечаси деб билиб ҳаракат қиладиган бўлсак, Лайлатулқадрни яхши кутиб олган бўлиб ҳисобланамиз. Лайлатулқадрни қўлдан чиқариб олмаслик учун Рамазони шарифнинг ҳар кечасида камида қуйидагиларни қилиш керак:\n1. Хуфтон намозида Фотиҳа сурасидан кейин зам сура сифатида Қадр сурасини ўқиш.\n2. Қадр кечаси ўқиладиган дуони ўқиш;\n3. Бир-икки саҳифа Қуръони карим ўқиш;\n4. Илмиҳолдан бир-икки саҳифа ўқиш;\n5. Кам бўлса ҳам, садақа бериш;\n6. Саҳарга яқин икки ракат намоз ўқиб, силсилаи олиядаги олимларга дуо этиш;\n7. Кундузи ҳам кечасидек бебаҳо бўлгани учун кеча-кундузга бирдай ҳурмат кўрсатиш лозим.\nҚадр кечасининг аломатлари:\nҚадр кечаси ҳаво очиқ ва сокин, на иссиқ, на совуқ бўлади. Эртасига қуёш қизғиш бўлиб, кўзни қамаштирмай, порламасдан чиқади. Қадр кечасида итлар ҳуримайди деган олимлар ҳам бўлган. Убайд бин Умар ҳазратлари айтади: "Қадр кечаси денгизда эдим, денгизнинг сувини ичдим, шўр эмасди. Ширин ва хуш таъм эди."\nҲадиси шарифларда марҳамат қилинадики:\n“Қадр кечаси ҳаво очиқ ва мулойим бўлади. Совуқ ҳам, иссиқ ҳам бўлмайди. Эртасига қуёш заиф ва қизғиш бўлиб чиқади.” (Табароний)\n“Қадр кечасининг тонгида қуёш кўзни қамаштирмасдан чиқади. Тепага кўтарилгунга қадар худди катта бир лагандек бўлади.” (Муслим)\n“Қадр кечаси ҳаво совуқ ҳам, иссиқ ҳам бўлмай, очиқ бўлади. Булут, ёмғир ва шамол бўлмайди. Бу кечанинг аломати эртасига қуёш заиф бўлиб чиқади.” (Табароний)\nСавол: Қуръони каримнинг Қадр кечасида туширилгани Қадр сурасида билдирилган. Энди ушбу кеча нимага ҳар йили бир кунда турмай доим кўчиб юради? Ҳар йили Рамазоннинг турли кечаларига тўғри келади? Нимага доим бир кунда бўлмайди? Қамарий ойлар ҳам шундай. Рамазон ойи ёзга тўғри келганидек, қишга ҳам келади. Нимага доим бир вақтда бўлмай, йилнинг бутун ойларини айланиб чиқади?\nЖавоб: Аллоҳу таоло кўкдаги ойни бутун йилни айланадиган қилиб яратган. Қамарий (ой ҳаракатига асосланган) йил 354 кундан иборат. Шамсий (қуёш марказли ер ҳаракатига асосланган) йилга қараганда 10 ёки 11 кун қисқароқ. Шунинг учун ҳар йили қамарий ой шамсийга нисбатан 10 кун олдинга қараб силжиб туради. Шу тариқа бутун йилнинг ойларини айланиб чиқади. Аллоҳу таоло шундай ихтиёр ва ирода қилди. Рамазон ойи ҳам шу тариқа йилнинг энг узун, энг қисқа, энг совуқ, энг иссиқ кунларини тўлиқ айланиб чиқади. Исломият бир минтақа учун эмас, бутун дунёга келган. Иссиқ ва совуқ ўлкалар ҳам бор. Кундузлари ёки кечалари қисқа ва узун ерлар ҳам бор. Барча учун айни бир вақтда такрорланиб келаверса, мусулмонларнинг иши қийин бўларди. Шунингдек яна анча ҳикматлари ҳам бўлиши мумкин.\nАллоҳу таоло Қадр кечасини Рамазон кечалари орасига яширган. Бир йил Рамазоннинг биринчи кечасига қўйса, кейинги йил Рамазоннинг еттисига қўйиши мумкин. Лайлатулқадр ўзга кечалардек "фалон ойнинг фалон куни" деб аниқ билдирилмасдан, яширилган. Бу кечанинг ойлар билан алоқаси йўқ, кечалар билан алоқаси бор. Рамазоннинг 27-сида Қуръони карим нозил бўлган бўлса, бу йил Қадр кечаси Рамазоннинг 3-га олинган бўлиши мумкин. Демак, бу муборак кеча Рамазоннинг 3-ига тўғри келади. Буни фаҳмлаш учуе Ой тушунчасидан четга чиқиш керак. Агар Аллоҳу таоло истаса, ҳар ойга бир-бирдан лайлатулқадр жойлаштирарди ва ҳар ойда Қадр кечаси бўлиши мумкин эди. Қуръони карим нозил бўлган бу кечани ҳар ой нишонлардик. Қуръони карим нозил бўлган кечанинг хосиятини, фазилатини ва баракатини Аллоҳу таоло ҳар йили бошқа-бошқа кечага беради.


Деновликлар ош рекордини янгилайдими? Аслида ҳам шундайми? » Новости Узбекистана сегодня: nuz.uz\nНовости Узбекистана → Менинг Ўзбекистоним → Деновликлар ош рекордини янгилайдими? Аслида ҳам шундайми?\n11-01-2018 12:56 0 1035 Рейтинг1 Чоп этиш\nДеновликлар ош рекордини янгилайдими? Аслида ҳам шундайми?\nТуман ҳокимлигидан маълум қилишларича, Ватан ҳимоячилари куни муносабати билан дамланадиган бу ош аслида 8 тонна. Энг муҳими, у ижтимоий тармоқларда хабар қилинганидек, рекорд ўрнатиш учун эмас, балки ошпазлар маҳоратини синовдан ўтказиш ва юртдошларимизга ўзига хос байрам кайфияти бағишлаш мақсадида тайёрланмоқда дея хабар қилмоқда uza.uz\nҲисоб-китобларга кўра, деновлик ошпазлар тайёрлайдиган палов учун 2 минг кг гуруч, 2 тонна гўшт, 2,5 тонна сабзи, 800 килограмм ёғ, 200 килограмм пиёз ишлатилади. Ҳар хил зироварлар ҳам қўшилади албатта.


ШАҲРИСАБЗДА ИЛК БОР ЕВРОПА КИНОСИ ФЕСТИВАЛИ БЎЛИБ ЎТДИ\nМаданият 04.10.2018 305\n28-30 сентябрь кунлари Шаҳрисабз шаҳридаги маданият саройида Европа киноси фестивали бўлиб ўтди. Европа Иттифоқининг Ўзбекистондаги делегацияси томонидан “Ўзбеккино” миллий агентлиги билан биргаликда, вилоят ҳокимлиги кўмагида ташкил этилган фестиваль доирасида дунёнинг етти мамлакати – Бельгия, Латвия, Словения, Швейцария, Финляндия, Чехия ва Венгриянинг машҳур кинокартиналари кинотомошабинлар эътиборига ҳавола этилди.\nТадбир аввалида Европа Иттифоқининг мамлакатимиздаги делегацияси раҳбари Эдуардс Стипрайс ва Чехия Республикасининг Ўзбекистондаги миссияси бошлиғи ўринбосари Микаэла Посписилова, Венгриянинг Ўзбекистондаги элчихонаси вакили Эрика Тос, шунингдек, маҳаллий ҳокимлик мутасаддилари, “Республика кинопрокат маркази” ДУК вилоят филиали вакиллари, оммавий ахборот воситалари ходимлари иштирокида матбуот анжумани ташкил этилди. Унда элчи Эдуардс Стипрайс ушбу фестиваль Ўзбекистондаги кино ихлосмандлари эътиборини ўзига жалб этиши, бу йил фестиваль географияси кенгайиб, фильмлар Шаҳрисабз ва Фарғона шаҳарларида ҳам намойиш этилаётганини қайд этди. Кино қизиқувчилари ва оммавий ахборот воситалари вакилларини қизиқтирган саволларга атрофлича жавоблар қайтарилди.\nФестиваль чехиялик режиссёр Рудольф Хавликнинг “Эмма учун афсоналар” картинаси билан бошланди. Шундан сўнг оилавий ва ўсмирларга мўлжалланган “Компьютердан хавфлироқ бобо” (Латвия), “Бубуль” (Швейцария-Бельгия), “Онам ва бошқа ақлдан озган қариндошлар” (Венгрия), “Тўрт элемент” (Финляндия), “Қўйинг, баскетболчи бўлсин!” (Словения), “Телбаларча ошиқ” (Швейцария) каби фильмлар намойиш этилди.\n- Европа кино фестивали ўзбек томошабинларини кўҳна қитъа кино саноатида янги ишланган фильмлар билан таништиради, - дейди “Республика кинопрокат маркази” ДУК вилоят филиали раҳбари Эркин Жўраев. – Вилоятимизда илк бор ўтаётган ушбу қамровли тадбирда барча фильмлар суратга олинган оригинал тилида, ўзбек ва рус тилларидаги титр билан намойиш қилинди. Барча томошаларнинг бепул экани аҳолига ҳам бирдай маъқул бўлди, деб ўйлайман.


«Олд Траффорд»да турнинг марказий уйини, Россияда Шомуродов-Озмун тукнашуви. Хафтанинг асосий уйинлари анонси – КУН УЗ\nГлавная / Спорт / «Олд Траффорд»да турнинг марказий уйини, Россияда Шомуродов-Озмун тукнашуви. Хафтанинг асосий уйинлари анонси\n20.10.2019\tСпорт Comments Off on «Олд Траффорд»да турнинг марказий уйини, Россияда Шомуродов-Озмун тукнашуви. Хафтанинг асосий уйинлари анонси 45 Показы\nТерма жамоаларнинг навбатдаги йигинлари, кизикарли учрашувларидан сунг, яна одатдаги клублар футболига кайтяпмиз. Деярли хар куни бизни телевизор каршисига чорлайдиган футбол ун кунлигини куйидаги кизикарли учрашувлар очиб беради.\nСунгги йилларда анча баркарор катнашиб, турнир жадвалида юкори уринлар учун курашаётган бу икки жамоа беллашуви хам кизикиш уйготиши табиий. «Аталанта» нихоят, юлдузларни етиштириб берувчи макомидан воз кечиб, анча кучли ва ракобатбардош жамоага айланди ва хатто Чемпионлар Лигасида катнашмокда. Тугри, у ерда ишлар дуруст эмас, икки фронтда курашиш бергамоликларга огирлик килмокда, лекин А Серияда Гасперини шогирдлари хали хам энг хужумкор уйинни намойиш этмокда.\n«Аталанта» лигада энг куп гол урган жамоа булиб турибди, турнир жадвалида хам факат «Интер» ва «Ювентус»дан ортда бормокда, холос. Лекин бу шунингдек, хозирча «Аталанта»га кучли ракиблар рубару келмаётганини хам эътиборга олиш керак. Топ-ракиблардан факат «Рома» маглуб этилди. Айнан октябрнинг охири бергамоликлар учун синов булади. «Лацио»дан ташкари, уч кун утиб, «Манчестер Сити» мехмони булиш керак. Ойнинг сунгги кунларида эса, «Наполи» майдонига сафар хам кутиб турибди. Айнан мана шу уйинлар «Аталанта»нинг ушбу мавсумдаги максадларини белгилаб берса ажаб эмас.\n«Лацио» эса, доимгидек, узининг баркарор режимида одимлашда давом этмокда. Кучли ракиблар билан уйинда маглубиятлар, аммо турнир жадвалининг куйи кисмидаги жамоаларга карши учрашувларда имкон кадар юз фоизлик натижалар «Лацио» доим юкори уринларда юришига имкон бермокда. Бу мавсумда хам Рим дербисида дуранг кайд этилди, «Интер»дан маглубиятга учралди, лекин бошка уйинларда ишончли галабалар бор. Римликлар олтинчи погонада боришяпти ва етакчилардан у кадар катта фарк билан ортда колиб кетишгани йук.\nЙукотишлар борасида мехмонларнинг холати ёмонрок. Утган мавсум жамоа тупурари, бу йил хам 7 уйинда 6 гол уриб, икки марта ракибларига голли узатмани амалга оширган колумбиялик хужумчи Дуан Сапата жарохатланган ва шу ойнинг охиригача «Аталанта»га ёрдам бера олмайди. Александро Гомес ва Йосип Иличич ташаббусни уз кулига олишига тугри келади. Мезбонлардан эса Рикардо Кишна сафдан чиккан. Шунингдек, «Болонья»га карши уйинда майдондан четлатилган Лукас Лейвада дисквалификация бор.\nА Серия доирасидаги сунгги турт уйинда «Лацио» галаба козона олгани йук, аммо сунгги узаро уйинни алохида тилга олиш лозим. Бу жамоалар утган мавсумда мамлакат кубоги финалида тукнаш келганди ва учрашув 2:0 хисобида «Лацио»нинг галабаси билан якунланган.\nМавсум олдидан тайёргарлик уйинлари ва илк турлардаги ажойиб натижалардан сунг, янгиланган «Атлетико» барчанинг эътиборини козонган, кетган етакчиларнинг урнини жуда киска муддатда тулдириб, хатто кучлирок жамоани кургандек тасаввур уйготган Симеоне олкишлар тинмасди. Аммо хаммаси бунчалик осон эмас экан. «Атлетико» хар кандай янги жамоа сингари, айникса, вазиятлар яратишда муаммоларга дуч келяпти.\nИлк уч турдаги галабадан сунг, Сосьедаддаги уйин бой берилди. «Атлетико» сунгги беш уйинда атиги бир марта галаба козонди, уч уйинда 0:0 хисоби кайд этилди. Яъни сунгги беш турда Симеоне шогирдлари атиги 2 гол ура олишди, холос. Яхшиямки турнир жадвалининг юкори кисмида баркарор уйин курсатаётган жамоалар у кадар куп эмас, мана шундай холатда хам «Атлетико» 3-погонани забт этган холда, пешкадамдан атиги 3 очкога ортда колаётганига ишониш кийин. Мадридликлар бир хафтада каторасига уч уйинни уз майдонларида утказади. Хафта уртасида ЕЧЛ доирасидаги «Байер»га карши уйин, кейин эса «Атлетик» билан Ла Лига учрашуви бор. Айнан шу уйинлар «Атлетико» учун бурилиш нуктаси булса ажаб эмас.\n«Валенсия», уша биз билган бекарор «Валенсия». Лондонда «Челси» устидан козонилган галаба уз майдонидаги «Аякс»дан йирик маглубият билан алмашиб турибди. Ла Лигада хам шу ахвол. Гох Бильбаода ажойиб галабани гувохи буламиз, гох «Леганес»га карши учрашув нурсиз дуранг билан тугайди. Аммо юкорида айтилганидек, Испания чемпионатида баркарор жамоанинг узи йуклиги «Валенсия»ни хам атиги 12 очко билан булсада пешкадамларга якин ушлаб турибди. Бу уйиндаги галаба билан Селадес шогирдлари «Атлетико»га етиб олиши хам мумкин.\n«Валенсия»нинг «Атлетико» устидан сафар галабасига эса, анча булиб кетди. Ушанда мезбонлардан голни мархум Хосе Рейес урган, Форлан эса, пенальтини аник амалга ошира олмаган. Шундан хам тасаввур килаверинг, анча булди. 2011 йил эди. Лекин утган мавсумдаги учрашув жуда кизикарли кечганини эслаш мумкин. Корреанинг 82-дакикадаги голи мезбонларнинг 3:2 хисобидаги галабасини таъминлаганди.\n«Атлетико» таркибида Диего Коста машгулотларга кайтган булса-да, учрашувда кандай формада булиши номаълум. Шунингдек, Врсалко, Витоло ва Савич хам сафда эмас. Мехмонларнинг йукотишлари эса, янада жиддий. Хосе Гайя хали хам таркибдан четда. Карлос Солер, Кондогбия ва Гемейро шугулланишни бошлаган булишса-да, дастлабки дакикалардан жамоага ёрдам беришларига ишониш кийин.\nАйтганча, хар икки клуб хам келаси хафтада ЕЧЛда мухим учрашувларда майдонга тушади. Мадридликларнинг «Байер» билан уйини борлигини юкорида эсладик. «Валенсия» эса «Лилль» майдонига сафар килади.\nБиз билган топ-6да хозирда «Манчестер Юнайтед» ва «Тоттенхэм» йук. Уларнинг урнини эса, «Лестер» ва «Кристал Пэлас» эгаллаб турибди. «Бургутлар» мавсумни бироз омадсиз бошлаган булишса-да, кейинги турларда узларига келиб олишди ва бир катор уйинларда кутилмаган натижаларни кайд этишди. Масалан, «Вест Хэм» ва «Манчестер Юнайтед» устидан сафардаги галабаларни купчилик кутмаган булиши аник.\nЭнди эса, Хожсон жамоаси олдида хакикий синов кутиб турибди. Кейинги турларда лондонликлар «Арсенал», «Лестер», «Челси» ва «Ливерпуль» билан уйнайди. Бундай хавфли юриш эса «Манчестер Сити» билан бошланади.\nБошка тарафдан «Кристал Пэлас»ни Пеп Гвардиола жамоаси учун жуда нокулай дейиш мумкин. Эсингизда булса, икки йил олдин «Сити» узок вакт йукотишсиз борган, айнан Лондондаги уйинда очко йукотганди. Хатто сунгги дакикаларда мезбонлар пенальтини аник амалга оширишганда, галаба козонишлари хам мумкин эди. Утган йилги декабрда эса, галаба хам булди. Бунинг устига, «Этихад»да. Уйинни жуда осон бошлаб, хисобда олдинга чикиб олган мезбонлар, кутилмаганда, уч марта жазоланишганди.\nШусиз хам, «Манчестер Сити» шундай вазиятга келдики, очко йукотишга хакки йук. «Ливерпуль» билан фарк аллакачон 8 очкони ташкил килмокда, айникса, «Вулверхэмптон» билан уйиндаги маглубият жуда огрикли булди. Марказий химоячиларнинг жарохати, шунингдек, Кевин Де Брюйне йуклиги жамоа уйинига жиддий таъсир утказмокда. Кевиннинг ушбу уйинда хам майдонга тушиши сурок остида турибди. Шунингдек, Серхио Агуэро ва Кайл Уокер хам кичик жарохатлар туфайли яхши спорт формасида эмас. Мезбонлардан эса, Коннор Уикхэм хамда Мамаду Сако хали тулик машгулотларга киришгани йук.\nШунингдек, терма жамоалар билан боглик танаффус хам купрок Пеп Гвардиолага муаммолар тугдириши табиий. Чунки «шахарликлар»нинг карийб бутун таркиби уз терма жамоалари билан сафар килган булса, «Кристал Пэлас» бу кунларда яхшигина куч туплаб олди.\nИкки «Боруссия» уртасидаги учрашув доимо кизикиш билан кузатилган. Хатто жамоалар юлдузлари хам умумий. Уз вактида Марко Ройс айнан Менхенгладбахда танилиб, якунда Дортмундга утган булса, эндиликда худди шу йулдан Торган Азар хам юрди. Хар икки футболчи хам дортмундликлар сафида собик жамоасига карши майдонга тушишади.\nЕтакчи футболчисини йукотган булишига карамасдан, менхенгладбахликларнинг муваффакиятли юриши диккатга сазовор. Мавсумни Дортмунд яхширок бошлаганди, аммо айникса, сунгги турларни кучли утказаётган Менхенгладбах турнир жадвалида пешкадам булиб олди – 7 уйин, 16 очко. Дортмунд хисобида эса шунча уйиндан кейин 12 очко бор. Демак, хатто галаба козонган такдирда хам, мезбонлар ракибига етиб ололмайди. Галаба хакида айтилганида хам сабаб бор, зеро агар кубокни хам кушиб хисобласак, каторасига 8 уйиндан бери дортмундликларнинг кули баланд келмокда. Менхенгладбах охирги марта 2015 йилнинг апрелида устун келганди. Шундан буён Дортмунднинг таркиби шу кадар янгиландики, атиги 4 йил олдин майдонга тушган жамоадан хеч ким колмади хисоб.\nЖарохатлар борасида мехмонларга хавас килиб булмайди. Таркибнинг 11 футболчиси турли даражадаги жарохат билан сафдан чиккан. Улардан факат Хулио Вильяльба ва Йонас Хоффман машгулотларга киришишди, аммо кай даражада спорт формасида булишлари маълум эмас. Жонсон, Траоре, Беннеттс, Штиндль, Гинтер, Лайнер, Зиппель, Штробль хамда Мюзель таркибда эмас. Мезбонлардан эса, факат Лукас Пишчек ва Пако Алкасерда жарохат бор.\nАнглиянинг энг машхур ва энг муваффакиятли икки клуби. Таркиб, уйин сифати ва турнир жадвалидаги холат буйича хозир бу ракиблар деярли бошка планеталарда булишса-да, кизикиш доираси ва афиша жихатидан хали хам АПЛнинг энг катта уйинларидан биридир.\nСунгги ойлар «Ливерпуль»нинг яккол фаворит эканини курсатса-да, баъзи статистик фактлар мезбонларда хам умид уйготади. Масалан, «Ливерпуль» «Олд Траффорд»даги сунгги галабасини анча олдин, Давид Мойес даврида кулга киритган. Умуман, Англияга келганидан бери Юрген Клоппнинг АПЛдаги энг нокулай ракиби хам айнан «Манчестер Юнайтед» саналади. Немис мураббийи «иблислар»га карши утказган 7 уйинининг атиги биттасида галаба козонган. Икки уйинда маглуб булиб, турт учрашув дуранг билан тугаган. Шунингдек, «Ливерпуль»нинг хужум триоси хам бу ракибга карши фойда келтирмасликлари анъанага айланиб улгурди. Садио Мане узининг биринчи голини утган йили урган булса, Фирмино ва Салох хали бирор марта Де Хеа дарвозасини ишгол килишмаган.\nДарвоке, бу анъана яна давом этса керак, чунки Испания терма жамоаси уйинида жарохат олган Давид бу уйинда катнаша олмайди. Сульшер яна Поль Погбанинг хам таркибдан четда эканини айтди. Аммо сунгги уйинларни утказиб юборган Ван-Биссака ва Антони Марсиял бу сафар жамоага ёрдам беришлари мумкин. Мехмонлар томондан хам яхши хабарлар бор. Сунгги турда жарохат олиб, терма жамоа йигинига бора олмаган Мухаммад Салох, айтишларича, уйинга тайёр булади. Шунингдек, дарвозабон Алисон Бекер хам айнан «Олд Траффорд»даги тукнашувда сафга кайтиши анча олдин айтилганди. Утган йили Моуриньони истеъфосига сабаб булган икки голни урган Жердан Шакирида жарохат бор, лекин у сог булганида хам, Клопп унинг хизматларидан фойдаланмаслиги хакикатга якинрок эди.\nТурнир нуктайи назаридан, «Ливерпуль» узини хотиржамрок хис килиши аник, чунки хатто маглубият хам жамоани анча ишончли пешкадам сифатида колдиради. «Манчестер Юнайтед» эса, «хавфли зона»га икки очкогача якин келиб колгани боис, ярим хазил тарикасида хатто, Чемпионшип мавзуси хам кутарилишни бошлади. Айнан ушбу уйиндаги яхши натижа Сульшернин позициясини, унга булган ишонч кредитини яхшилаши шубхасиз.\nЖамоаларнинг «Олд Траффорд»даги сунгги уйинида хисоб очилмаганди. Умуман, сунгги олти узаро уйиннинг 3тасида 0:0 хисоби кайд этилганини таъкидлаш лозим. Умид киламизки, бу сафарги уйин голларга бой булади.\nАнглиядаги катта уйин олдидан, одатий равишда журналистлар турли статистик маълумотларни келтиришди. Масалан, хозирда танкидга учраётган ва истеъфо ёкасида тургани айтилаётган Сульшернинг «МЮ»даги дастлабки 29 уйинида Клоппнинг «Ливерпуль»даги дастлабки 29 уйинига нисбатан 2 очко купрок жамгарилган экан. Клоппдан шу хакида сурашди:\n«Бу вазиятларни таккосламаган булардим, чунки мен Ливерпулга келганимда, босим йук эди, хеч ким мендан катта натижа кутмас, бу кандай мураббий була олишим хам коронги эди. Сульшерга кийинрок, чунки Манчестерда у кадар сабр килишмайди. Лекин агар Сульшерга нисбатан клуб ичкарисида шубха булса, нотугри килишяпти. Агар бу гаплар четдан, масалан, журналистларнинг фикри булса, ахамияти йук. Мухими клуб рахбарлари ва Вудворд кандай фикрда экани. Мен хар кандай мураббийга уз гояларини амалга ошириш учун етарли вакт берилиши тарафдориман. Унга кандай маслахат бера оламан? Йук, Сульшер маслахатимга мухтож эмас, у 15 йил шу клуб системасида булган, хаммасини жуда яхши тушунади. Энг ёмони кимнингдир бунга сабри етмаслиги. Менимча, Сульшер узини узи уйидагидек хис килмокда ва вазифа осон эмаслигини олдиндан хамма билиб турганди».\nАйникса, ростовликларнинг сафарда ЦСКА устидан ишончли галабасидан сунг, бу уйин атрофидаги ажиотаж хам одатдагидан каттарок булмокда. Турнир жадвалининг икки пешкадам жамоаси узаро орани очик килади.\nБиз учун эса, мехмонлар таркибидаги Элдор Шомуродовни кузатиш кизикрок. Элдор Россия чемпионатининг чинакам кашфиётига айланди, «Зенит» мураббийи Сергей Семак хам бу хакида алохида таъкидлади. Хужумчига Европадаги яхши таклифлар борлиги хакида хабарлар пайдо була бошлади, хуллас, бундан кейин Шомуродовнинг хар бир голи унинг нархига нарх кушиб боради, десак хато килмаймиз. Терма жамоа сафидаги икки уйиндан урилган уч гол эса, хужумчимизнинг ишончини янада оширганига шубха йук.\nОзмун – Шомуродов шаклидаги осиёча карама-каршилик бу уйинга кушимча безак берса, ажаб эмас.\n19 октябрь. «Эйбар» – «БАРСЕЛОНА» (16:00), «Аусбург» – «БАВАРИЯ» (18:30), «ЧЕЛСИ» – «Ньюкасл» (19:00), «ТОТТЕНХЭМ» – «Уотфорд» (19:00), «НАПОЛИ» – «Верона» (21:00), «ЮВЕНТУС» – «Болонья» (23:45), «Мальорка» – «РЕАЛ» (23:55),\nПред. 100 долларгача хорижий валюта харид килиш учун паспорт талаб килинмайди\nСледующая Зеленский тайинлаган губернаторлар орасида биринчи истеъфо руй берди\nЕвропа Лигасида гурух боскичининг 3-тур уйинлари якунланди. «Арсенал» уз майдонида гурухда сунгги уринда бораётган «Витория»ни …


Добавлено: 30.09.2016, 12:52\nАмакиваччамиз Тошкентда ўқирди. Учинчи ё тўртинчи курслигида бўлса керак, беш-олти нафар дўстлари билан қишлоққа келди. Мен эса у пайти мактаб ўқувчиси эдим. Ҳавас билан уларнинг ёнига бордим. Зиёфат жуда қуюқ бўлаяпти. Курсдошларнинг соф адабий тилда гапиришлари мени — йўқни “жўқ”, юрамизни “журамиз” деб айтадиган қишлоқ боласини жуда (“юда” десам тўғри келмас) ҳайратга солди.\nТалабалардан бири: “Қаранглар илон, илон” деб бепарво оҳангда гапирди. Жонивор эса худди бу гапни эшитгандек ўша студент томонга қараб бурилди. Шунда бояги талаба акамиз жон аччиғида бақириб қолди-ку:\nУнинг додлаганига қишлоқдошларим роса кулишди. Чунки у чўмилишдан олдин биздек қишлоқ болалари олдида ўзини жуда олифта кўрсатиб турганди-да. Илон эса унинг асл шеваси қанақа эканлигини “эслатиб” қўйди.\n— Мен кетдим дўстлар, кўришамиз, — деди у телефонда гаплашиб бўлгач ва тезда таксига ўтириб жўнади. Биз ҳайрон. Орадан бир соатча вақт ўтди. Ҳалиги жўрамиз фарзандли бўлганини айтди. Эртасига ота бўлган курсдошимизни табриклагани ўтдик. Тағин туғруқхонага. Қарасак, ўртоғимизнинг отаси ҳам битта хўрозни қўлтиққа қисиб, қишлоқдан келяпти. “Келинга шўрва қилиб бераман”, деганда. Аксига олиб туғруқхона ҳовлисига хўроз билан киритишмаса денг. Дарров йўлини топдик. Хўрозни дарахтга боғлаб, ичкарига кирдик, чақалоқни кўрдик, келинни табрикладик. Сўнг чиқиб, не кўз билан кўрайликки, хўрозимиз йўқ. Атай қишлоқдан олиб келган невара ва келинига илиниб хўроз кўтариб келган дўстимизнинг отаси эса сир бой бермасликка ҳаракат қилади.\nМен “жаҳл” билан шаҳар “катта”сига ўшқираётганимда, усталар бир-бирига маънодор қараб-қараб қўйишди.\nТелефонда “гаплашиб” бўлгач, барчага эшиттириб дедим:


9 август, 2020, 16:30\nКлопп бунга нима дейди?\nГермания терма жамоаси собиқ футболчиси Михаэль Баллак айни пайтда “Ливерпуль”ни бошқараётган Юрген Клоппга мамлакат бош жамоасини топшириш кераклигини таъкидлади.\n- Юрген “Ливерпуль”ни чўққига олиб чиқиб, совринлар сари етаклагани одамни ҳайратга солади. Дастлаб, Чемпионлар лигаси, мана энди Англия премьер-лигасида ғоилб чиқди. Клопп ўз ўйинчиларидан фойда чиқара оладиган дунёдаги нг кучли уч нафар мураббийдан бири.\nНега энди ана шундай мураббий Германия терма жамоасини бошқармаслиги керак? Бу ерда битта масала бор. Бу Клоппнинг ўзи термада ишлашга рози бўлиши керак. Агар шундай қилса бунемис футболи учун ажойиб натижалар келтиради, - деди Баллак.\nЮрген Клоппнинг ўзи яна бир неча йил давомида клублар миқёсида фаолият юритишини таъкилаган эди.


Ёш йигит катта ёшли шифокорни калтаклаб жароҳат етказди - 7 Февраля 2020 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2020 » Февраль » 7 » Ёш йигит катта ёшли шифокорни калтаклаб жароҳат етказди\nЁш йигит катта ёшли шифокорни калтаклаб жароҳат етказди\nИжтимоий тармоқларда Наманган вилоятида ёш йигит катта ёшли шифокорни калтаклагани акс этган видео тарқалди. Мазкур ҳодиса бўйича Ички ишлар вазирлиги ҳузуридаги Тергов департаменти маълумот берди.\nМаълум бўлишича, кеча, 6 февраль куни соат 10:30 ларда 22 ёшли А.К. Чуст туманида жойлашган 46-оилавий поликлинкасида бўла туриб, жамиятда ўрнатилган юриш-туриш қоидаларини қасддан менсимасдан, поликлиникада бўлим мудири лавозимида ишловчи 59 ёшли Х.Л. билан ўзаро тортишиб, унинг юз қисмига қўли билан урган, юз ва бурун қисмига тан жароҳати етказган.\nМазкур ҳолат юзасидан А.Қ.га нисбатан Ўзбекистон Республикаси Жиноят кодексининг 277-моддаси 2-қисми "а” банди (безорилик) билан жиноят иши қўғатилган. Ҳозирда дастлабки тергов харакатлари олиб борилмоқда.


Гвардиола 20 минг фунт стерлинг миқдорида жаримага тортилди\nГвардиола 20 минг фунт стерлинг миқдорида...\n10.03.2018 11:05 0 220\n«Уларнинг ўз қоидалари бор ва улар қоидаларга амал қилишга мажбур», — деган мураббий.\nАнглия футбол ассоциацияси «Манчестер Сити» бош мураббийи Хосеп Гвардиолани Каталония мустақиллиги тарафдорларини қўллаб-қувватлаш рамзи ҳисобланган сариқ лентани таққани учун 20 минг фунт стерлинг миқдорида жаримага тортди, дея хабар бермоқда «Euronews».\nОлдинроқ Гвардиола бу борада огоҳлантирилган эди. Аммо мураббийнинг айтишича, тасмани тақиш учун УЕФАдан рухсат олган, ушбу рамз эса унинг Каталония мақомига муносабатини акс эттирмайди.\nАФАнинг маълум қилишича, мураббийнинг бундай ҳолатда майдонга чиқиб келиши испаниялик мухлисларнинг ғазабини қўзғатади. Гвардиола эса унга нисбатан қўлланадиган санкцияларга тайёрлигини маълум қилган. «Уларнинг ўз қоидалари бор ва улар қоидаларга амал қилишга мажбур», — деган мураббий.\nфутбол жарима Гвардиола\nСпорт 22/02, 17:18\nЎФА «Навбаҳор» ва «Бунёдкор»га қўллаган 500 миллион жарима юзасидан баёнот берди\nСпорт 25/05, 02:15\nЕвропа лигасининг 2019/20 йилги финали қаерда ўтказилиши маълум бўлди\nЖамият 11/03, 12:42


Сабина Шарипова юксак марраларга интилмоқда\n2 январь, 2017, 12:03\nАёллар теннис уюшмаси - WTA теннисчиларнинг 2017 йилдаги дастлабки рейтинг жадвалини эълон қилди.\nЖаҳон рейтингига киритилган ҳамюртларимиздан Сабина Шарипова янги мавсумда кучли юзликка кириш учун ҳаракат қилади. Айни пайтда истеъдодли теннисчисиз бир поғона юқорилаб, рейтинг жадвалининг 148-қаторидан жой олди.\nШунингдек, Нигина Абдураимова ҳам рейтингдаги мавқеини яхшилаб олиш имконига эга. ўтган мавсумни муваффақиятли ўтказган теннисчимиз ҳозирча 165-поғонада қайд этилган ва бўлажак мусобақаларга тайёрланмоқда.\nЎз вақтида энг кучли эллик нафар теннисчидан бири бўлган Оқгул Омонмуродова жароҳатлари туфайли анчадан буён муваффақиятли ўйнай олмаяпти. Шундай бўлса-да, тажрибали спортчимиз икки поғона юқорилаб, 384-ўринда қайд этилди.


17 апрел 2021, Тошкент вақти: 11:06\nҒанихон Маматхоновнинг ўғли Жамолхоннинг Озодликка айтишича, жазо муддати тугаган ҳуқуқ фаолининг оила аъзолари Навоий қамоқхонасига у билан бирга уйга қайтиш умидида боргандилар.\n- Навоий зонасига борганимиздан кейин [отамни] бизга кўрсатишмади, изоляторга олиб кириб қўйишган экан. 6 март куни бориб, аризани ёзиб, “кирамиз” деган жойимизда бизга аризамизни қайтариб бериб, “опкириб қўйилгани сабабли ҳозир кўролмайсизлар”, деди. “Сроги тугаган эди-ку бу одамнинг, нимага бунақа бўлди?” десак, “ички нарушение” дейишди, шу билан қолиб кетдилар тағин. “Хўп, бизга тушунтириб беринглар” десак, “тушунтириб беролмаймиз”, дейишди, - дейди Жамолхон Маматхонов.\nКейинги пайтда отасининг қон босими тез-тез безовта қилиб турганини қайд этган суҳбатдошимиз Жамолхонга кўра, қамоқхона ички тартибини бузишда айбланмиш Ғанихон Маматхоновга қўйилаётган айблов унинг яқинларига бачкана туюлган.\n- Уларнинг гапи бўйича “уч марта ҳожатхонага сўрамасдан чиқилган”. Тўғрисини айтиб беришолмади бизга. “Тўғрисини қаердан билсак бўлади?” деб сўрасак, “ўзи чиққанидан кейин сўраб олаверасизлар”, дейишди. “Адвокат орқали мурожаат қилсаларинг бўлади”, деяпти, - дер экан Жамолхон Маматхонов ҳозир оила аъзоларида маблағ йўқлиги туфайли ҳуқуқ фаоли учун адвокат ёллашнинг имкони бўлмаётганини қўшимча қилди.\nФарғоналик ҳуқуқ ҳимоячиси Ғанихон Маматхонов 2009 йилнинг 10 октябрь куни ҳибсга олиниб,Ўзбекистон Жиноят кодексининг 211-моддаси (пора берганлик) ва 168-моддаси (фирибгарлик) бўйича айбланган ва 5 йиллик қамоқ жазосига ҳукм қилинганди.\nКейинроқ Фарғона вилоят аппеляция суди бу муддатни 4 йилу 5 ойга тушириб, жазони манзил колониясида ўташ ҳақида қарор қабул қилган эди. 2010 йилнинг апрелида эса Маматхонов манзил колониясидан яна қамоқхонага ўтказилган.\n61 ёшли ҳуқуқ ҳимоячиси Ғанихон Маматхоновнинг жазо муддати шу йил 10 март куни тугаши керак эди.\nФарғоналик ҳуқуқ фаоли Абдусалом Эргашев Ғанихон Маматхонов ишига аниқлик киритиш мақсадида Жазони ижро этиш бош бошқармасига ҳам мурожаат қилинганини, бироқ у ёқдан ҳам ҳозирча бирор жўяли жавоб олинмаганини айтади.\n- ГУИНга бориб ҳам мурожаат қилдик. У томондан ҳам жавоб ололганимиз йўқ ҳали. [Улар:] “Биз суриштириб, жавоб ёзворамиз” дейишиб, мана шу ҳолат бўйича турилибди, - дейди Абдусалом Эргашев.\nАйни пайтда Абдусалом Эргашев Ғанихон аканинг кейинги тақдирига оид пессимистик тахминлардан ҳозирча тийилиб турган маъқул, деган фикрда.\n- Бирор майда нарушениеси учун уни йигирма кун ёки бир ойга [жарима изоляторига] тиққан бўлса, қўйиб юборишлари мумкин-да, - дейди Абдусалом ака некбинона умид билан.\nНавоий қамоқхонасида қолаётган Ғанихон Маматхонов номи бир неча йилдан буён маҳаллий ва халқаро ҳуқуқни ҳимоя қилиш ташкилотлари ҳисоботларида Ўзбекистондаги сиёсий маҳбуслар қаторида зикр этиб келинади.


Мисрдаги тартибсизликлар чоғида камида 15 киши ҳалок бўлди\nЯкшанба куни Миср пойтахти Қоҳирада ва Александрия шаҳрида намойишчиларнинг полиция билан тўқнашуви оқибатида камида 15 киши нобуд бўлди. Тартибсизликка айланиб кетган намойишлар 2011 йилги халқ исёнининг тўрт йиллиги муносабати билан уюштирилганди.\nАсосий тўқнашувлар Қоҳирадан шарқроқда жойлашган қишлоқларда – Миср расмийлари томонидан тақиқланмиш “Мусулмон биродарлар” исломий ҳаракатининг мавқеи юқори бўлган жойларда кечган.\nҚоҳира марказида полиция 4 йил муқаддам президент Ҳусни Муборакка қарши халқ исёни ўчоғи бўлган Таҳрир майдонига кетаётган юзлаб намойишчига аёвсиз куч қўллаб, тарқатиб юборган.\nМиср расмийлари халқ исёнининг тўрт йиллиги муносабати билан ўтказилажак барча тадбирларни бекор қилган. Бутун мамлакат бўйлаб хавфсизлик чоралари кучайтирилган.


1- мустақил иши Reja\n1- Мустақил иши\nМавзу бойича 5 та тест\nҲисоблаш машинасининг тузилиши ва уларда дастурлаштириш саноқ тизимлари билан чамбарчас боғлиқдир.\nМавжуд саноқ тизимларини шартли равишда икки гуруҳга ажратиш мумкин: ўринли (позицион) ва ўринсиз (нопозицион) саноқ тизимлари. Ўринли саноқ тизимларида рақам ўзининг сонда тутган ўрнига қараб турли қийматларни акс эттирса, ўринсиз саноқ тизимларида эса рақамнинг қиймати унинг сондаги тутган ўрнига боғлиқ эмас.\nЎринсиз саноқ тизимига қадимги Рим саноқ тизими мисол бўла олади. Бу саноқ тизимида сонларни ёзиш учун лотин ҳарфлари ишлатилади, яъни I-бирни, V-бешни, X-унни, L-элликни, C-юзни, D-беш юзни, M-мингни ва ҳ.к. Бу саноқ тизимида 267 сони CCLXVII кўринишида ифодаланади. Бу саноқ тизимида ҳар бир ҳарф ҳар доим бир хил сонни ифодалайди. Шунинг учун катта сонларни ёзишда янги-янги ҳарфларни киритишга тўғри келади. Қанча янги ҳарф киритмайлик шундай сонни уйлаб топиш мумкинки, уни мавжуд ҳарфлар ёрдамида ифодалаш мураккаблашиб кетади.\nРим саноқ тизимида ҳарфларни иқтисод қилишмақсадида янги қоида киритилган. Бу қоидага кўра, кичик сон катта сондан олдин келса каттасидан кичиги айрилади ва аксинча кичик сон катта сондан кейин келса улар қўшилади. Худди шунингдек, бир хил қийматли сонлар ёнма-ён келса ҳам улар қўшилади. Масалан, IX-тўққизни ифодаласа, XI-ўн бирни, XX-йигирмани ифодалайди.\nРим саноқ тизимининг яна бир қийинчилиги шундаки, унда сонлар устида арифметик амалларни бажариш жуда ноқўлай. Бу саноқ тизимининг сонларидан кўпроқ номерлашда фойдаланилади.\nЎринли саноқ тизимида рақамлар сони маълум миқдорда бўлиб, улар сондаги тутган ўринларига қараб турли қийматни акс эттиради. Масалан, бизга маълум бўлган 10 лик саноқ тизимида 10 та рақам: 0, 1, 2, 3, 4, 5, 6, 7, 8, 9; 8 лик саноқ тизимида 8 та рақам: 0, 1, 2, 3, 4, 5, 6, 7; 2 лик саноқ тизимида 2 та рақам: 0 ва 1; 16 лик саноқ тизимида 16 та рақам: 0, 1, 2, 3, 4, 5, 6, 7, 8, 9, A, B, C, D, E, Fмавжуд. Одатда, 16 лик саноқ тизимида етишмайдиган рақамларўрнига лотин алифбосининг бош ҳарфлари: А, В, С, D, Е, F қўлланилади.\nУмуман ихтиёрий Р саноқ тизимида рақамлар сони Р та бўлиб, улар 0 билан Р-1 орасида бўлади ва Р шу саноқ тизимининг асоси дейилади. О дан Р-1 гача бўлган рақамлар эса, шу саноқ тизимининг базаси дейилади. Барча ўринли саноқ тизимларида 0ва 1 рақами мавжуд бўлганлиги учун, бу тизимларнинг асоси сифатида 10 сони олинган.\n10 лик саноқ тизимиҳиндистонда кашф этилган бўлиб, кейинчалик у араблар орқали Европага тарқалган. Жамият тараққиёти даврида 10 лик саноқ тизимидан бошқа саноқ тизимлари ҳамишлатилган. Масалан, қадимги Хитойда, бир қатор африка халқлари орасида бешлик саноқ тизими кенг қўлланилган, Америка қитъасида яшовчи ацтек ва майя қабилалари йигирмалик саноқ тизимидан фойдаланишган. Бундан ташкари, кадимги Вавилонда 60 лик саноқ тизимиқўлланилган. Бунинг қолдиқлари хозирги кунгача ҳам сақланиб колган. Масалан, соат ва бурчакларни 60 минутга, минутни 60 секундга бўлиш, айланани 360 градусга, яъни олти марта 60 градусга бўлиш кенг қўлланилади.\nЎн иккилик саноқ тизимининг қолдиқлари Англияда кенг таркалган. Масалан, ўлчовтизимида (1 фут=12 дюйм) ва пул тизимида (1 шиллинг=12 пенс). Худди шунингдек, бу саноқ тизимининг асосларини уй-рузғор буюмларини ҳарид қилишда ҳамкўриш мумкин. Масалан, кўпинча, 6 та ёки 12 та пичоқ, вилка, ликопча, сочиқ ва х,.к. ҳарид қилинади.\nЮқорида таъкидлаганимиздек, 10 лик тизимда ҳар бир рақам\nўзининг сондаги тутган ўрнига қараб маълум қийматни аниқлайди.\nМасалан, 4444 сонидан 4 рақами тўрт марта учрайди ва ўнгдан\nбиринчиси 4 та бирликни, ўнгдан иккинчиси 4 та ўнгликни, ўнгдан\nучинчиси 4 та юзликни ва тўртинчиси 4 та мингликни ифодалайди.\nДемак, 4444 кўринишидаги рақамлар кетма-кетлиги 4103+4102 + 4101+4100 ифоданинг қисқача ёзилишидан иборат экан.\nУмуман, 10 лик саноқ тизимида берилган ихтиёрий Х сонини рақамлар кетма-кетлиги ёрдамида қўйидагича ёзиш мумкин:\nБу эса қўйидаги ифоданинг қисқача ёзилишидир:\nБошқа саноқ тизимларида ҳам бу қоида асос қилиб олинган бўлиб, ихтиёрий Р саноқ тизимидаги Х сонини:\nқўйидагича ёзиш мумкин.\n1.1-жадвалда баъзи бир саноқ тизимларининг сонлари орасидаги боғланиш берилган.\n1.1-жадвалга эътибор берадиган бўлсак, 8 лик саноқ тизимининг рақамларини 2 лик саноқ тизимида ифодалаш учун иккиликнинг камида 3 та рақами керак бўлар экан. Бу учталик триада деб аталади. Масалан,\nБу қоидадан фойдаланиб, 8 лик саноқ тизимидаги сони иккилик саноқ тизимига бевосита ўтказиш мумкин. Бунинг учун ҳар бир 8 лик рақамни ўнга мос 2 лик триада билан алмаштиришкерак бўлади. Соннинг кайси саноқ тизимига тегишли эканлигиникўрсатиш учун индексда шу саноқ тизимининг асосини ёзиб қўямиз. Масалан 178 ёзуви 17 сонининг 8 лик саноқ тизимидалигини кўрсатади, А1216 ёзуви А12 сонини 16 лик саноқ тизимига тегишли эканлигини кўрсатади. 6128 сонини 2 ликка ўтказиш учун ҳар бир рақамни мос триада билан алмаштирамиз:\n6128=110 001 0102 Худди шунингдек,\n1258=001 010 1012;\n-702,18=-111 000 010, 001;\nэканлигини кўриш мумкин.\nБу усулдан 2 ликдан 8 ликка ўтишда ҳам фойдаланиш мумкин. Бунинг учун ҳар бир триадани мос 8 лик рақами билан алмаштириш етарли. Масалан, 1001111012 сони учта триадага ажралади: 100, 111,101, бўлар эса мос равишда 4, 7, 5 рақамларини ифодалайди. Демак, 1001111012=4758. 1012 сонини 8 ликка ўтказиш учун, унинг чан томонига ноллар қўшиш билан иккита учталикка тўлдирамиз: 10012=0010012 . Энди триадаларни мос рақамлар билан алмаштирсак, 118 келиб чиқади. Худди шунингдек, соннинг каср қисмига ўнг томондан ноллар ёзиб, учталикка тўлдирилиади. Масалан,\n11011,110012= 011011,1100102= 33,628\n1.1-жадвалдан яна шу нарса маълум бўладики, 4 лик саноқ тизимининг рақамларини 2 ликда тасвирлаш учун камида иккита рақами, худди шунингдек, 16 ликнинг 1 та рақамини 2 ликда тасвирлаш учун 2 лик саноқ тизимининг камида 4 та рақами керак бўлар экан. Одатда, бу каби тўртликлар дастурлашда тетрадалар деб юритилади. 8 лик саноқ тизимидан 2 ликка ва 2 лик саноқ ситемасидан 8 ликка ўтиш усулига ўхшаш 2 ликдан 4 ликка ва 2 ликдан 16 ликка ўтиш мумкин. Масалан,\n10102= 224; 100102=0100102= 1024; 100100102=9216; 11000111,1112= 11000111,11102= С7,Е16;\nХудди шу каби 4 ва 16 лик саноқ тизимларидан 2 ликка ўтиш учун рақамларни мос иккилик ва тўртликлар билан алмаштириш етарли. Масалан,\n12516 = 0001001001012= 1001001012;\n65,1816 = 01100101,000110002= 1100101,000112.\nУмуман бу қоидани саноқ тизимлари учун қўллаш мумкин. Масалан, k= 5 да 2 ликдан 32 лик саноқ тизимига ва аксинча 32 лик саноқ тизимидан 2 лик саноқ тизимига ўтишда мос 5 таликдан фойдаланиш керак бўлади.\n3.2. Иккилик-ўнглик тизим\nХудди юкоридагидек, 10 лик саноқ тизимидаги бирор соннинг рақамларини иккилик тетрадалар билан алмаштирсак, бу соннинг иккилик-ўнглик аралаш тизимдаги кўриниши келиб чиқади. Масалан,\nҲосил бўлган сон, берилган 10 лик саноқ тизимидаги соннинг 2 ликдаги кўриниши эмас. Аммо тизимларда бу бир хил бўлиши мумкин. Масалан, иккилик-саккизли каралаш саноқ тизими билан саккизликдан иккиликка ўтиш бир хилдир.\nБарчаЭҲМ лар 2 лик саноқ тизимида ишлайди ва натижалар ҳам иккилик саноқ тизимида чиқарилади. Берилган маълумотлар 10 лик саноқ тизимида бўлишиишни қийинлаштиради. ЭҲМнинг ишлаши ва натижаларни тушунишини осонлаштириш учун махсус дастурлар яратилган бўлиб, улар маълумотларни ўнгликдан иккиликка ва иккиликдан ўнгликка ўтказиб беради. Шунинг учун ҳам бир сано қтизимидан иккинчисига ўтишни билиш муҳим аҳамиятга эга.


исломда ёшлар тарбияси islomda yoshlar tarbiyasi\nМаҳсулот коди: 3044\nМаҳсулотни кўрганлар сони: 5729\nСўнгги йилларда юртимзида кечаётган янгиланишлар ва кенг кўламли ислоҳотлар жараёни халқимизнинг барча қатламларини, жумладан, ёшларни ҳам қамраб олади. Зотан, мамлакатнинг эртаси айнан бугуннинг чамбарчас боғлиқдир. Шуни ҳам алоҳида қайд этиб ўтиш жоизки, ёшларнинг жамиятда тутган муҳим ўрнини ҳис этган ҳолда, уларнинг ҳаётидаги муаммоларга, ёшлар тўқнаш келадиган мураккаб вазиятларга нисбатан амалий ва илмий-маърифий кўмак бериш ҳар биримизнинг маъсулиятли вазифамиз ҳисобланади. Шу билан бирга, Ислом умматининг келажакда қай ҳолда майдонга келиши ҳам айнан ўсиб-улғайиб, катта ҳаётга қадам босаётган навқирон авлодга боғлиқ бўлиб, бу жиҳат масалнинг долзарблигини янада оширади\nМуаллиф: Шайх Муҳаммад Хойр Шаъол\nИнсониятга ҳидоят йўлини кўрсатиш учун юборилган энг сўнгги пайғамбар – набиййимиз Муҳаммад Мустафога, у зотнинг аҳли оилалари, саҳобалари ва мўмин-мусулмон умматларига Аллоҳ таолонинг салоту саломи, тўхтовсиз раҳмати бўлсин!\nМуқаддас ва баркамол динимиз Исломда жамиятда яшовчи барча инсонларнинг ҳақ-ҳуқуқлари, бурчлари ўзининг аниқ ва тўла-тўкис ифодасини топган. Ислом шариатида ҳеч кимнинг манфаати ва ҳуқуқлари ўзгаларнинг ҳақ-ҳуқуқини поймол қилиш ёхуд қисқартириш ҳисобига амалга оширилишига йўл қўйилмайди. Жумладан, ёшлар ва ўсмирларнинг ҳақ-ҳуқуқлари ҳам шундай.\nТарихга назар соладиган бўлсак, Ислом умматининг шаклланишида, ҳидоят нурининг бутун олам узра кенг тарқалишида Пайғамбаримиз соллаллоҳу алайҳи васаллам билан елкадош бўлган ёш ва навқирон саҳобаларнинг ҳиссалари катта экани равшанлашади. Расулуллоҳ соллаллоҳу алайҳи васаллам баъзан катта-катта қўшинларнинг ҳарбий қўмондонлигини анчагина ёш саҳобаларга топширганлари ҳам ёшларга юксак ишонч ва эҳтиром намунаси эди.\nМусулмон ёшлар барча соҳаларда умматнинг энг пешқадамлари бўлиб келишган. Булар шаръий ёхуд дунёвий илмлар бўладими, гўзал хулқ ва маданий жабҳалар бўладими ёки ижтимоий-иқтисодий, сиёсий-ҳарбий соҳа бўладими, фарқи йўқ.\nБу мусулмон ёшларнинг улуғ марраларни забт этишида эса Набиййимиз соллаллоҳу алайҳи васаллам берган тавсияларга қатъият ва сабот, чуқур ишонч ва ихлос билан амал қилишгани ҳал қилувчи омил вазифасини бажарган. Набавий ўгитларга оғишмай амал қилинган ҳар бир даврда жамият мислсиз тараққиётга, гўзал муносабатлар тизимига эга бўлган, кишилар ўртасида меҳр-мурувват, ўзаро кўмаклашиш ва бирдамлик руҳи қадрият даражасида қарор топган. Ана шу тарихий жараёнда шаклланган гўзал қадриятлар мевасидан ҳали-ҳануз баҳраманд бўлиб келмоқдамиз. Ҳолбуки, бошқа жамиятларда кучли диний асосларнинг етишмаслиги ортидан маънавий ва руҳий инқироз келиб чиқиб, тобора чуқурлашиб бораётганини бугун ҳар биримиз кўриб, гувоҳи бўлиб турибмиз.\nАммо бу – бизнинг жамиятимизда бугун шахслараро, оилавий ёхуд умумижтимоий муаммолар, маънавий пасайишлар кузатилмаяпти дегани эмас. Бу ҳам кўз ўнгимиздаги очиқ-ойдин ҳақиқат. Бунинг таъсири, айниқса, ёшларда қаттиқроқ сезилмоқда, бугун улар ҳар доимгидан кўра кўпроқ эътиборга, тўғри йўл кўрсатишга муҳтож бўлмоқда.\nЭҳтиром ила таржимонлар:\nЁшлар ва илм\nЁшлар ва иффат\nЁшлар ва Аллоҳ таолога боғланиш\nЁшлар ва оила қуриш\nЁшлар муаммоларига оид амалий тавсиялар


Ўзбек журналистлари Хитойда, Хитой журналистлари Ўзбекистонда… | ДУНЁ ЎЗБЕКЛАРИ | Mobile Version\n05/25/2017 Ismat Khushev Бош мақола\nЎзбек журналистлари Хитойда, Хитой журналистлари Ўзбекистонда малака оширади.\nЯқинда бир гурух журналистлар Ўзбекистон – Хитой иқтисодий муносабатларининг фаол иштирокчиси бўлган Хитойнинг бир неча шаҳар ва компанияларда бўлиб қайтдилар. Сафар давомида улар шунингдек Хитой ОАВлари фаолияти билан хам танишдилар. Қуйида ана шу сафар иштирокчиларининг хитойлик хамкасблари билан учрашувлари ҳақидаги мақола эълон қилинмоқда.\nРасмий маълумотларга кўра 2013 йил охирида ХХР да 1915 та газета чоп этилган. Унинг 400 таси партия нашрлари, 300 таси шаҳар ва район газеталари, қолганлари эса тармоқ ва сохаларга ихтисослашган. Газета адади жихатидан Хитой сўнгги ўн йилларда дунёда биринчи ўринда. Адади энг кўп дунёнинг 100 та газетасининг тўртдан бири Хитойга тегишли эканининг ўзи хайратланарлидир. Масалан, “Жимень жибао” уч ярим, унинг “Янгиликлар” иловаси уч миллион нусхада чоп этилади. Бир қанча газеталар аллақачон йирик холдинг компанияларга айланганлар. “Чэнду кундалик газетаси”, “Чжэцзян кундалик газетаси”, “Гуанджо кундалик газетаси”, “Хэнан кундалик газетаси”, “Дажонг кундалик газетаси” кабилар шулар жумласидандир. ХХР босма нашрлари 2013 йил якунига кўра 77,7млд юан (13,1 миллиард доллар) фойда, 8,77 млд. юан (1,39 миллиард доллар) соф фойда кўрганлар.\nХитой газетхон мамлакат. Бу ерда унга обуна бўлмаганлар хам газета ўқишади. Айнан газеталарнинг янги сони билан танишиш, уни ўқиш учун мамлакатда 16,8 млд. юан(2,8 миллиард доллар) сарфланиб 600 мингта махсус газета ўқиш хоналари (кутубхоналар каби) қурилган.\n2013 йил расмий маълумотларида мамлакатда радио тўлқинларни 97,8 фоиз, телетасвирларни 98,5 фоиз худудда қабул қилиш имкони мавжудлиги таъкидланади. Телерадио тўлқинларини тарқатувчи 2568 та марказ фаолият кўрсатмоқда.\nХитойда “Синхуа” ва “Chinanews” каби қудратли ахборот агентликлари мавжуд. Биргина “Синхуа” дунёнинг 201 та мамлакатида ўз мухбирлик бўлимларига эга.\n1994 йил апрел ойида Хитой оммавий ахборот воситалари сафига расман Интернет кириб келди. 2014 йил июн ойидагина Хитойда 632 миллион киши интернет тармоғидан фойдаланувчи сифатида рўйхатдан ўтган. Мамлакатнинг энг оммавий “Синхуа”, “people.com.cn”, “Sina.com”, “Xinhuanet.com” интернет сайтларида бир кеча кундузда турли тилларда 10 мингта янгилик ахбороти тарқатилади. Хозирга келиб интернетнинг ижтимоий тармоқларида шахсий кузатув, воқеликка муносабат ва ахборот эълон қилаётганларсони 275 миллиондан ошган!\nХитой комуннистик партияси мамлакат медиатизимлари ривожланиши учун шароит яратмоқда. 2014 йил 18 августда ХКП Марказий Комитетининг “Анъанавий ва замонавий медиатармоқларини уйғунликда ривожлантириш тўғрисида”ги қароридан сўнг босма ва электрон оммавий ахборот воситалари тузилмалари янги босқичга кўтарилиши кузатилмоқда. Мамлакатнинг барча халқ, миллат ва қавмлари тили хамда ёзувидаги матбуот замонавий технологиялар билан таъминланди. Миллий мутахассис – журналистлар тайёрлаш Давлат дастури амалга тадбиқ этилди.\nХитой матбуотининг энг мухим ўзаги бу шубхасиз “Синхуа” ахборот агентлигидир. Бизни бу ерда самимий кутиб олдилар. Тахририятлар, мултимедия цехи, тарих музейи, дам олиш акфабоғларигача танишдик. Ҳозирги кунда “Синхуа” ахборот агентлигида 15 мингдан зиёд ахборот йиғувчи журналист ва мухаррир ишлар экан. Уларнинг 1500 нафари хориждаги бўлимларда фаолият олиб боради. Агентлик юз фоиз рақамли технологияга ўтган.\nБизнинг электрон сайтимизга бир кунда 100 миллиондан зиёд ўқувчи киради, – дейди агентлик халқаро ахборот бўлими бошлиғи Тян Ян. – Бундан ташқари Tviter ва Feysbook да 14 миллион доимий ўқувчимиз бор. Ҳар хафтада 400 минг янги ўқувчи киради, унга.\nСинхуа ахборот агентлиги ўз интернет сайтидан ташқари тасарруфида яна бир интернет ахборот тарқатиш сайтини яратди. У «Xinhuanet.com» деб аталади.\n«Xinhuanet.com» интернет сайти 1997 йилда очилган ва 20 йилда дунёнинг барча мамлакатларида ўқиладиган бўлди. У ўз ахборотини энг оммавий ўнта тилда тарқатади.\n«Xinhuanet.com» интернет сайти информацион технологиянинг сўнгги ютуқларини қўллайди. Унинг бош тахлил экранида сайт тарқатаётган ахборотни дунёнинг қайси мамлакатида қанча ўқувчи ўқиётгани ёки қайси сайт кўчириб қайта эълон қилаётгани ҳақидаги маълумот кўриниб турар эди.\nСайт тахририяти бир неча катта-катта залларга жойлашган. Хамма бир бирини кўриб туради. Лекин хар бир ижодий ходимга ғоят қулай иш шароити яратилган. Энг қувватли компютер, ягона локал тармоқ, харакатланувчи кресло, бир ўрин атрофи ойна билан ўралган ярим айлана столли 9 квадрат метрли жой. Об-хаво мўтадил. Журналистлар қисқа вақт дам олиши учун юмшоқ мебеллар, бино томида эса сунъий боғ яратилган.\nБизга маълумотлар жойланаётган бош сахифани кўрсатдилар. Унда матн, фотосуратдан ташқари видеотасвирлар, воқелик анимацияси, харакатдаги схема, диограммалар ҳам бор эди.\nВоқелик ҳақида батафсил маълумот бериш учун дрон (учувчисиз видеоқурилма) лардан фойдаланамиз. Унда олинган тасвирлар матнни тўлдиради. Айтайлик воқеа ер ости шахтаси, сув остида ёки осмонда рўй берган. Унда биз ахборот мухимлигини эътиборга олиб компютерларда воқеликни “тикловчи” анимацион тасвир яратамиз. Бу усул ҳам ўқувчиларни кенгроқ жалб этиш имконини бермоқда, – дейди «Xinhuanet.com» сайти бош директори Хиа Хиапенг.\nСайт тахририятида телестудия ҳам бор экан. Машхур инсонлар билан сухбатлар, мухим воқеликка шарх шу ерда жонли тасвирга туширилиб сайтга жойланар эди.\n«Xinhuanet.com» сайтида ахборот излаш, қайта ишлаш ва тарқатиш билан 1700 ходим шуғулланади. Хитойнинг 31 та провинциясида ўз бўлимлари бор. Белгияда Европа бўлими очилган. Энди Америка, Африка ва Осиёда ҳам шундай бўлим очяптилар.\nБуюк Британиянинг “Телеграф”, Қирғизистоннинг “Хабар” ахборот агентликлари билан ахборот алмашув шартномалари тузганмиз. Ўзбекистоннинг ЎзА миллий ахборот агентлиги билан ҳам хамкорлик қилмоқчимиз, – дейди Хиа Хиапенг.\n«Xinhuanet.com» сайти оммавийлиги кундан кун ортиб бормоқда. Шунинг учун ҳам у ўз акцияларини Шанхай биржасига қўйган.\nШеньчжен сафари чоғида биз унинг ОАВлари фаолияти билан хам танишдик. Бу ерда электрон ОАВларини Shenzhen Media Group бирлаштирган бўлиб, унинг таркибида 11 та телеканал, 4 та радиостанция ва киностудия фаолият олиб боради. Shenzhen Press Group медиахолдинг компанияси эса 10 та газета, 5 та журнал ва 10 та интернет сайт хамда нашриёт-матбаа уйига эга.\n-Тахририятимизда 150 та ижодий ва техник ходимлар ишлайди. Уларнинг 100 нафари ахборот йиғувчи журналистлар, 30 нафари эса мухаррирлардир,-дейди кунадлик “Шеньчжен иқтисодий газетаси” бош мухаррири Чжоу Пинь. –Биз иқтисодий алоқалар туфалигина Ўзбекистон ҳақида биламиз. Сизларнинг компаниямизга ташрифингиз келгусида ахборот ва тажриба алмашувлар ташкил этишга эшик очса ажаб эмас.\nХитойлик хамкасбларимиз сўзларидан шу нарсани англадикки, Ўзбекистонга қизиқиш жуда катта.\n-Ўзбекистон Маркази Осиё иқтисодиётида етакчи давлат сифатида ўрин тутади. У жуда тез суратлар билан ривожланиб бораётгани эътиборлидир. Президентингиз Шавкат Мирзиёевнинг Пекинда бўлиб ўтган “Бир макон, бир йўл” форумида сўзлаган нутқини ўқувчиларимиз қизиқиш билан қарши олдилар,-дейда “Шеньчжен Daily” газетаси бош мухаррири Дун Хайтао. –Буюк ипак йўлиниг кайта тикланиши, Хитой –Қирғизистон – Ўзбекистон темир йўли қурилиши бизнинг муносабатларимизни янада мустахкамлайди.\nХамкасбларимиз билан журналистика муаммолари ҳақида хам фикр алмашиб бахслашдик. 24 сахифада, рангли ҳар куни чоп этиладиган “Шеньчжен иқтисодий газетаси” тахририяти шаҳар марказидаги энг мухташам осмонўпар бинолардан бирига жойлашган экан. Газета Шеньчжен иқтисодий ривожланиш дастурини амалга оширишда катта рол ўйнаган. У ватанпарварлик рухидаги чақириқлари билан халқда бирдамлик, фидойилик шакилланишига хисса қўшган. Тахририят музейида унинг биринчи сони чоп этилган 1981 йил 6 июндан то шу кунгача босиб ўтган йўли акс этган. Журналистлар мехнатига эътибор ҳам муносиб эди. “Шеньчжен иқтисодий газетаси” тахририятига йиллар давомида мамлакатнинг бир неча биринчи рахбарлари ташриф буюргани фотолавҳалари қўйилган музейга.\nГазета кундалик бўлгани учун бугунги воқелик хақидаги ахборот келгуси куни чоп этилади. Тезкорликда интернетдан ортда қолдик. Энди газетадан тахлил ва кўнгилочар рукунлар кўпроқ жой оляпти, – дейди Чжоу Пинь.\nШеньчженда яна бир ибратли тажрибани ўргандик. Газеталар ўз соф даромадини ижтимоий лойихаларга йўналтирар экан. Масалан шу йилнинг ўзида “Шеньчжен иқтисодий газетаси” кам таъминланган оила болаларини ўқиш машғулотлари учун мебел ва компютерлар билан таъминлаш, спорт иншоотлари қуриш, иқтидорли талабаларга мамлакат бўйлаб саёхат уюштириш каби лойихаларни амалга оширган. Мамлакатимизда юз минглаб тиражда чоп этилаётган даромади хамингқадар расмий ва хусусий газеталар бор. Лекин уларнинг биронтаси хайрия лойихалари ўтказганини эшитмаганмиз….\nКасбимиз тақозоси, биз Харбиндаги ОАВлари билан ҳам танишдик. Бу шаҳар 1890 йилларда Шарқий Хитой темир йўли қурилиши даврида пайдо бўлган. Ўша йиллардан шаҳарда рус тилидаги газета-журналлар чоп этиш анъанаси қолган. “Партнер” журнали уларнинг бири. Тахририятда бўлган учрашув чоғида журнал бошқарувчи директори Фан Жуйхэ бизга унинг тарихи, тарқатилиш макони, ютуқ ва муаммолари ҳақида гапириб берди.\n–“Партнер” асосан Хитойдаги русийзабон халқлар ва Россиялик ўқувчиларга мўлжалланган бўлиб, хар ойда 20-40 минг тиражда чоп этилади, -дейди Фан Жуйхэ.-Биз ноширликдан ташқари рус тили билимдонлари танловини ўтказамиз, тил ўрганиш жамоатчилик ўқув курсларимиз хам бор.\nХарбин босма нашрлар корпорациясида бизни унинг рахбари Ху Минхиао кутиб олди. 6 та кундалик, 2 та хафталик газеталар ва 2 та ойлик журнал, интернет сайт ва нашриёт матбаа корхонасини ўз ичига олган экан. Хитойлик хамкасбларимиз интернет туфайли ададлар қисқариши натижасида соф даромад йилдан-йилга камайиб бораётганидан нолидилар.\n-Агар корпорациянинг 2014 йилги даромади 600 миллион юан (90 миллион доллар) бўлса, 2016 йил якунига келиб у 200 миллион юанга (30 миллион доллар) тушиб қоди,-дейди Ху Минхиао. –Биз асосий эътиборни тиражни сақлаб қолишга қаратмоқдамиз.Хар бир газетанинг ўз мобил иловаси бор. Унда биз қисқа ахборот бера туриб уни қизиқарли далиллар эълон қилинадиган жойида тўхтатамиз. Мобил илова ўқувчиси энди воқеликнинг тафсилоти ёки натижасини билиш учун газетани очиб ўқиши лозим бўлади. Бу хам тахририят ички сиёсатининг бир йўналишидир.\nЎзбекистон гўзал диёр эканини биламиз. Орзуим бу юртни бир бор кўриш. Балким сиз, хамкасблар менга ёрдам берарсизлар?\nЎзбекистон Журналистлари ижодий уюшмаси Фарғона ва Самарқанд вилояти бўлимлари хамда “Ўзекистон овози” – “Голос Узбекистана” бирлашган тахририяти саккиз –ўн нафардан журналистларни ўзаро тажриба алмашув учун Харбин ва Ўзбекистонга юбориш ҳақида келишув тузидилар. Дастлаб Харбинлик журналистлар Ўзбекистон Мустақиллигининг 26 йиллик байрами арафасида ташриф буюрадиган, сентябр – октябр ойларида эса жавоб сафари уюштириладиган бўлди.\nЎзбекистон – Хитой сиёсий, иқтисодий муносабатлари юксак даражада шакилланди. Энди уни мустахкамлаш, халқлар ўртасида дўстлик алоқаларини ривожлантириш ва ижодий хамкорликни ташкил этишда биз журналистлар, журналистик ташкилотлар ҳам жонбозлик кўрсатишимиз лозим.\nТошкент – Пекин – Шеньчжен – Харбин.\nДадахон Ёқубов: Эй, жонимга жонсан Ватан, тупроғинг кўзга тўтиё…\n150 байроқ кўтарган 100 нафар отлиқ йўлга чиқди…\n“Московский комсомолец”: Ўзбекистон олға илдамламоқда – ЎзА


16.09.2018 25.03.2019 tabiriSoNNik\nТаъбир ҳам худди шундай. Ҳар қандай туш ишора бўлмаганидек, ҳар қандай таъбир ҳам тўғри бўлавермайди.\nТушни энг тўғри таъбирловчилар, аввало, пайғамбарлар, авлиёлар, олимлар.\nКўрилган тушларнинг 10 фоизи ҳақиқат, қолгани эса турли сабаблар туфайли келиб чиққан руҳий безовталикдир. Айниқса, болалар кундузи шўх ўйинлар, югуришлар, улар учун жуда катта ташвиш бўлган дарслардан кейин туш кўришлари табиий.\nУларнинг тушлари ҳам алғов-далғов, худди ўз ўйинларига ўхшаш бесаранжом. Бу — 3- 13 ёшгача бўлган болаларга тааллуқли. Лекин 13-17 ёшгача бўлган ўсмирлар, балоғат даврида бўлганлари учун ҳам жиддийроқ ва салмоқлироқ туш кўради. 13-ёшгача бўлган болаларнинг жисмоний меҳнати ҳам, 13-17 гача бўлган ўсмирлар жисмоний меҳнатидан фарқ қилади.\nЎсмирлардаги тушларнинг тушунарсиз бўлишига сабаб — интернет. Агар у бир неча соатлаб интернет сайтларида ўтирса, ухлагач, тушунарсиз туш кўриши табиий ҳол.\nМия фаолияти билан машғул бўлган одамлар ҳам кўпда тушларини чарчаганлик туфайли эсда сақлайвермайдилар. Баъзи болалар ҳам шундай. Лекин, барибир, қайсидир туш мазмуни эсда қолиши мумкин.\nБолаларнинг тушлари катталарникидан фарқ қилади. Шунинг учун ҳам уларнинг тушлари бошқача таъбир қилинади. Масалан, катгалар тушларида от минсалар мартабага эришишларига йўйилса, болаларники бошқачароқ; болалар тушларида от минсалар кимнингдир ёрдами билан ўзларининг олдиларига қўйган кичик бир мақсадларига эришадилар.\nЁки тушда олма кўриш катталарнинг тушларида жанжалга йўйилмайди, аммо ўсмирлар олма кўрсалар, ўнгларида кимлар биландир жанжаллашадилар. Зеро, болаларнинг дунёқараши билан катта ёшдагиларнинг дунёқараши бир хил эмас. Аслида туш кўриш ва унинг таъбири инсон руҳиятига боғлиқ.\nРуҳият шундайки, туш кўраётган одамга оламни рангин кўрсатади. Дарвоқе, дунёдаги 12 фоиз одам оқ-қора рангда туш кўради. Дунёдаги қолган одамлар тушларини рангин кўрадилар. Лекин болалар истисносиз равишда фақат рангин туш кўрадилар.\nКўрилган тушлар уч қисмга бўлинади:\nТуш фариштаси Тангрининг амри билан дунё ва охиратга алоқадор хушхабарларни туш воситасида инсонларга еткизади. Шундай тушлар кўрган кишилар Аллоҳга беадад ҳамду сано айтиши керак. Фақирларга садақа бериш ҳам ўринли амалдир.\nШундай қилинганда қўрқинчли тушлар кўриш азобидан ҳам қутулади. Яна Парвардигорингиз билдирган (бу сўзларни) эслангиз: “Қасамки, агар сизлар (Менинг берган неъматларимга) шукр қилсангизлар, албатта, (уларни янада) зиёда қилурман. Борди-ю, ношукрлик қилсангизлар, албатта, азобим жуда қаттиқдир”.\nИнсон хатоларга йўл қўяверса, ибодатлардан узоқлашса, Парвардигор туш фариштасига шу бандани огоҳлантириб ўзига келтириш учун огоҳлантирувчи тушлар кўришни буюради. Бундай тушдан тегишли хулоса чиқаради, тавба қилади, Яратганни эслайди.\nБАШОРАТ МАЗМУНДАГИ ТУШЛАР\nАллоҳнинг изми билан туш фариштаси бандаларининг башорат берувчи тушлар кўришини таъминлайди. Натижада инсон тушида ҳаж зиёратига боради.\nҚуръон ўқийди, тоат-ибодат қилади, закот ва садақа беради, намоз ўқийди, рўза тутади. Бошқа хайрли ишлар қилади.\nБундай тушлар Аллохни бандасига башоратидир. Шундай туш кўрган киши бандалик вазифаларига хушёрроқ бўлиши, гуноҳга йўл қўймасликги, тавба қилишни тўхтатмаслиги, ҳар доим, ҳар масалада Яратгандан мадад тилаши лозим.


Тиниқиб ухлашга ёрдам берадиган 13 маҳсулот - Zamin.uz\n09:27 / 12.07.2021\nТиниқиб ухлашга ёрдам берадиган 13 маҳсулот\nБезовта бўлмасдан тиниқиб ухлаш ва тонгда тетик уйғонишга ҳисса қўшадиган маҳсулотлар ҳақида маълумот бериб ўтамиз.\nЁнғоқда соғлом уйқу учун муҳим бўлган серотонин ва мелатониннинг ишлаб чиқарилишига таъсир қиладиган триптофан ва аминокислоталар бисёр бўлади. Айнан мазкур моддалар тинч ва тез ухлашга ҳисса қўшади.\nБодом организмда миқдори кам бўлиши, тез ухлашда муаммо кузатиладиган магнийнинг кони ҳисобланади. Уйқудан аввал бир ҳовуч бодом истеъмол қилиш тиниқиб ухлашнинг гарови ҳисобланади.\nБир стакан сут истеъмол қилиш тиниқиб ва соғлом уйқунинг кафолати экани болалигимиздан яхши маълум. Аслида эса фақат сутнинг ўзи эмас, барча сут маҳсулотлари уйқуни яхшилаш хусусиятига эга. Сутли маҳсулотлар таркибидаги кальций, триптофан аминокислотасини яхши сингиши, шу билан бирга, мелатонин гормонининг ишлаб чиқарилишига ёрдам беради. Қолаверса, кальций ичаклар фаолиятини меъёрлаштириб, кечки томир тортишишини олдини олади.\nТаркибидаги лактукариум тинчлантириш хусусиятига эга экани сабаб ҳам салат барги уйқусизликка қарши курашишда энг яхши самара берадиган восита ҳисобланади. Уни нафақат барра ҳолида салатларга қўшиб балки дамлама тайёрлаб, истеъмол қилса ҳам бўлади. Бунинг учун тўрт дона катта-катта салат барги устига қайноқ сув солиб, 15 дақиқага қўйиш устини ёпиб қўйиш керак. Мазалироқ бўлиши учун эса ушбу ичимликка ялпиз қўшса ҳам бўлади.\nШўртаккина ўрама нон ва крекерларнинг гликемик кўрсаткичи юқори бўлади. Шу сабаб ҳам уларни истеъмолидан кейин уйқу босиши кузатилади. Аммо бу борада меъёрни билиш тавсия қилинади.\nТунец ва лосось\nБалиқ маҳсулотлари, хусусан, тунец ҳамда лосось мелатонин ва серотониннинг ишлаб чиқарилишида фаол иштирок этадиган В6 витаминини ўз ичига олади. Шунингдек, саримсоқ пиёз ва хандон пистада ҳам мазкур витамин бисёр бўлади.\nГуручнинг ҳам крекер сингари гликемик кўрсаткичи юқори бўлади. Аммо ясмин гуручи тез уйқуга кетишга бошқа навларга нисбатан кўпроқ ёрдам беради. American Journal of Clinical Nutrition журналида эълон қилинган тадқиқот натижаларидан келиб чиқиб шундай хулосага келиш мумкин.\nПенсильвания ва Рoчeстер университетларида ўтказилган тадқиқотларда, уйқудан аввал бир стакан олча шарбати ичиш организмда мелатонин миқдорини ошириши маълум бўлган.\nНонушта учун энг яхши таом ҳисобланган ёрмалар кечки овқат учун ҳам айни муддао. Ушбу маҳсулот таркибида тез ухлашга ёрдам берадиган карбогидратлар ва кальций мужассам.\nМойчечакли чой — уйқусизликка қарши истеъмол қилиш керак бўлган энг биринчи маҳсулот саналади ва бу бежизга эмас. Гап шундаки, унинг бир финжони глицин миқдорини кўпайтиради, бу эса ўз навбатида асабларни тинчлантириб, мушаклар зўриқишини бартараф қилади.\nАсал таркибидаги табиий шакар, инсулин миқдорини кўпайтириб, триптофанни мияга тезроқ таъсир қилиш имконини беради. Бир ош қошиқ асал билан мойчечакли чой ичиш янада яхши самара беради.\nТаркибида триптофан бисёр бўлган маҳсулотлар қаторидан қисқичбақалар ҳам ўрин олади.\nТриптофан буғу гўштининг таркибида рекорд даражада кўп бўлади. “Замин” янгиликларини “Telegram”да кузатиб боринг\nЯнгиликлар » Ҳаёт тарзи » Тиниқиб ухлашга ёрдам берадиган 13 маҳсулот


Ғариб мактаблар муаммоси. Ечим қаерда?\nДунёда илм-фан ва технологиялар кўз илғамас даражада шиддат-ла ривожланмоқда. Ҳар куни ўнлаб кашфиётлар қилинмоқда. Инсонлар ҳатто коинотда ҳам ўрин топишга, унинг сирларини очишга бетиним интиляпти. Биз эса мактабларни таъмирлашдек энг бирламчи босқичлардан нарига ўта олмаяпмиз.\nНега биз ҳамон ривожланган давлатлар аллақачон босиб ўтган йўлга тушиб ололмаяпмиз?\nҲар учта мактабдан бири таъмирталаб аҳволда\nХалқ таълими вазири Шерзод Шерматовнинг айтишича, бугунги кунда республикада 3 мингдан ортиқ мактаб таъмирталаб, ўқувчиларга 1 миллион ўрин етишмайди. Шу сабаб 70 фоиз мактабда дарслар икки сменада ўтилади.\nБиргина шу рақамларнинг ўзиёқ халқнинг пули – давлат бюджети тақсимотидаги мантиқсизлик ва масъулиятсизликни яққол кўрсатади. Ва эҳтимол, бўлган ва бўлаётган ўғриликлар кўламини ҳам.\nТўғри-да, минглаб мактаблар таъмирталаб, етарли шароити йўқ, президент айтганидек, кўриб тавба деб юборадиган даражада абгор бўлса, таълим сифатини ошириш ҳақида қандай гапириш мумкин?\nВазирга кўра, 3 мингта мактабнинг таъмири учун 37 триллион сўм керак. Бу – мамлакат иқтисодиётининг 6 фоизини ташкил этадиган пул. Бу – йиллар давомида мазкур йўналишга кам эътибор қаратилгани, ўнлаб ёки юзлаб самарасиз лойиҳаларга триллионлаб маблағ ажратиб, таълим сояда қолиб келгани, шундоғам кам ажратилган пуллар ҳам талон-торож бўлиб кетганининг оқибати.\nНатижа – бугунги манзара: бир синфда 40талаб ўқувчи ўқиётган, спорт зал-у ошхонадан нишон ҳам йўқ ғариб мактаблар. Таъмир учун ота-оналардан мажбурий пул йиғишлар. Ота-онаси пул бермаган болаларнинг дарс вақтида сазойи қилиниши...\nТаълим ва илм-фан ривожланмас экан, янги Ўзбекистон ғояси орзулигича қолаверади\nКузатувларимизга кўра, сўнгги вақтларда мактабларда ўқувчилардан таъмир учун пул йиғиш ҳолатлари яна кўпайган. Бунга ҳам бюджетдан ажратилаётган маблағ камлиги сабаб.\nСавол туғилади, нега фуқаролар ҳам бир неча турдаги солиқларни тўлайди, ҳам мактаб таъмири учун яна пул беради? Мактаблардаги элементар муаммоларни қониқарли даражада бўлса-да ҳал этиш учун 30 йил нега камлик қилди?\nБунга ўнлаб омиллар таъсир кўрсатган ва бу давом этмоқда. Биринчи масала – ажратилаётган маблағларнинг етарли эмаслигида.\nМасалан, 2021 йил учун давлат бюджети тўғрисидаги қонунда Халқ таълими вазирлигига 22 трлн сўм ажратилиши белгиланган. Шундан объектларни лойиҳалаштириш, қуриш (реконструкция қилиш) ва жиҳозлаш учун капитал қўйилмаларга 1,9 трлн сўм йўналтирилади.\nБундан чиқди, агарда ушбу пуллар фақат мактаблар таъмирига йўналтирилса, 3 мингта мактаб таъмирланиши учун яна 35 трлн сўм етишмайди. Умумий ҳисобда 3 мингта мактабни таъмирлашга йилига 200 млн доллардан маблағ ажратилган тақдирда ҳам уларни тўлиқ таъмирлашга 17-18 йил вақт кетади. Бу дегани камомад шу зайлда давом этса, ҳали ҳамма мактабга яхши шароит яратиш ҳақида гапирмаса ҳам бўлади.\nГарчи охирги йилларда бу йўналишга маблағ ажратиш кўпайган бўлса-да, агар ишлар шу зайлда давом этса, биз ҳали анча вақт таъмирлаш ғамидан у ёққа ўта олмай юрамиз.\nҚимматбаҳо лойиҳалар муҳимми ёки таълим?\nЯқинда ўтказилган йиғилишда президент Шавкат Мирзиёев мактабларни таъмирлаш тизимида тўпланиб қолган муаммолар ҳақида гапирди.\n«Ўтган 4 йилда мактабга жуда кўп эътибор бердик, аммо муаммолар ҳали ҳам кўп. Камчиликларни 27 йил кўриб кўрмасликка олганмиз. Сурхондарё, Қашқадарё, Самарқанддаги мактабларнинг аҳволини яхши биламан.\nҲозирнинг ўзида мактабни таъмирлаш, уёқ-буёғини суваш учун 30 триллион сўм керак бўляпти. Бир пайтлар партани олиб бориб қўйиб, мактаб филиаллари очилган. Бу ҳозир катта муаммога айланяпти: бундай мактаблар филиалларида ўқиган болаларнинг билими, ўқитувчиларнинг савияси, ойлиги, шароити қандай бўлади – бунга жавоб йўқ. Бу – фақат мактаб таълимининг ўзидаги муаммолар. Шерматовни олдимга чақирсам, шароитни яхшилаш учун 30 триллион маблағ керак, деяпти. Бу китоб-у партаси ҳисобга олинмаганда, фақат таъмирлаш учун кетадиган маблағ. [Соғлиқни сақлаш вазири] Ҳожибоевни чақирсам, 60 триллион сўм керак, деяпти. Бу пулларни қаердан оламиз?» деди давлат раҳбари.\nУмуман олганда, Ўзбекистон иқтисодиётида бюджет тақчиллиги ортиб бораётган бугунги кунда харажатлар нисбатини тўғри йўналтириш ғоят муҳим аҳамиятга эга.\nЭътибор берилса, бугунги Ўзбекистон харажатларининг, шу жумладан ташқи қарзларнинг ҳам жуда катта қисми қурилишга йўналтирилган.\nМасалан, «Обод қишлоқ» ва «Обод маҳалла» дастурлари. Уларга 2021 йилда 31,5 трлн сўм ажратилиши маълум қилинди. Дастурдан жой олган маҳалла гузари, арзон дорихоналар, кичик истироҳат боғлари ва бошқа бир қатор ортиқча харажат талаб қиладиган лойиҳалар бюджет сарфини сезиларли оширади.\nЯна айтайлик, оилавий тадбиркорликни ривожлантириш дастурлари. 3 йил давомида бюджетдан 600 мингдан зиёд аҳоли ва тадбиркорлик субъектларига 15 трлн сўмдан ортиқ миқдорда имтиёзли кредитлар ажратилган. Аммо у пулларнинг катта қисмини бюджетга қайтариш қийин масалалардан бирига айланган.\nШунингдек, энергетика соҳасига йўналтирилаётган, ҳатто давлат ташқи қарзи эвазига ажратилаётган миллиардлаб долларлар ҳали аҳоли ҳаётида ижобий аксини тўла кўрсатганича йўқ.\nЯқинда ижтимоий тармоқ фойдаланувчилари эътирозларига сабаб бўлган воқеалардан бири – Тошкентда 8,8 млн доллар эвазига мақом маркази қурилиши ҳақидаги хабар бўлди. Бунинг ҳам бугунги иқтисодий шароитимизда ортиқча қурилиш эканини кўпчилик тасдиқлайди.\nБундан ташқари, самарасиз ва кечиктирса ҳеч нарса ўзгармайдиган юзлаб қурилишлар борки, улар ҳам бюджет сарфи ортишига олиб келмоқда.\nКучсиз парламент бюджетни тўғри тақсимлай олмайди\nАйтиш керакки, бюджет маблағлари қанчалик тўғри ва самарали сарфланаётгани – бугуннинг биринчи рақамли, энг муҳим масаласи.\nЖамоатчилик назоратини кучайтириш, ҳар бир сўм қаёққа кетди ва қандай натижа берди, деган саволлар доимий янграб туриши ва жавоблар мунтазам олиниши асосий жараёнга айланиши зарур.\nМаблағни белгиланган мақсадда тўғри сарфлашдан ташқари, уни тўғри тақсимот қилиш ҳам аҳамиятли. Афсуски, давлат бюджетини қаерга сарфлаш борасида ҳукумат амалда билганини қиляпти, депутатлар бу масалага катта таъсир ўтказа олмаяпти.\nБюджет қонун билан тасдиқланаётган бўлса-да, якуний қонун ҳукумат киритган лойиҳадан катта фарқ қилмаяпти. Бунда бир тарафдан ижро ҳокимиятининг қонун чиқарувчи ҳокимиятдан сезиларли устун экани, иккинчи тарафдан депутатларнинг лоқайдлиги – уларнинг ҳаммаси ҳам масала долзарблигини англамаслиги муҳим рол ўйнаяпти.\nШу ўринда, адолатли депутатлик сайловлари – сиёсий ислоҳот масаласи муаммо илдизи ва ечим сифатида намоён бўлади.


Айтиш жоизки, Ҳусниддин Олимовга мазкур мукофот сўнгги беш йилда физика фани бўйича чет эллардаги нуфузли журналларда чоп этилган мақолалари учун топширилди. Шу муносабат билан уюштирилган тадбирда Ўзбекистон Республикаси Фанлар академияси президенти Беҳзод Йўлдошев, Тошкент шаҳридаги Инҳа университети ректори Сарвар Бобохўжаев ва бошқалар мамлакатимизда илм-фан соҳаси ривожига қаратилаётган юксак эътибор юртимиз равнақига хизмат қилишини алоҳида -таъкидлашди.\nҲ. Олимов 2016 йил якунлари бўйича мазкур нуфузли мукофотни Ўзбекистондан қўлга киритган ягона номзоддир. Қайд этиш керакки, TWAS мукофоти дунёдаги 16 мамлакатдан қатнашган 22 нафар ёш олимга берилди.\n— Мана шундай нуфузли халқаро мукофот билан тақдирланганим, ўз навбатида, юртимиз илм-фани бутун дунёда яна бир бор эътироф этилганидан жуда хурсандман, — дейди ёш олим. — Ўзбекистон — иқтидорлар юрти. Шундай экан, вазифамиз буюк аждодларимизга муносиб издош бўлиб, Ватан равнақига муносиб ҳисса қўшишдир.\nХалқаро Фанлар академиясига 1983 йилда асос солинган. TWAS Бош офиси Италиянинг Триесте шаҳрида жойлашган. Академия ҳар йили дунё олимларига фан ва инжиниринг бўйича турли соҳалардаги тадқиқотлар учун грант ажратади.\nМазкур рукндаги бошқа мақолалар: « Амалиёт ва назария уйғунлиги\tОлий таълим тизими замонавий ёндашувлар асосида ривожланади »


Серхио Рамос: Қандай қилиб автогол урганимни тушунмай қолдим\n16 январь, 2017, 10:06\n“Реал Мадрид” жамоаси ҳимоячиси ва сардори Серхио Рамос “Севилья”га қарши (1:2) кечган Испания чемпионати 18-туридан кейин ўйин ҳақида ўз фикр билдирар экан, мағлубиятда ҳеч кимни айблаш керак эмаслигини айтди.\nУшбу ўйинда тажрибали испаниялик ҳимоячи 85-дақиқада ўз дарвозасини ишғол қилиб қўйганди ва бу “Реал”нинг мағлубиятига таъсир ўтказди.\n“Автогол қандай амалга ошганини тушунмай қолдим. “Реал”нинг мағлубиятида ҳеч кимни айблаш керак эмас ва ўзимни оқламоқчи ҳам эмасман. Шунчаки ғалаба қозона олмадик. “Реал”нинг ўйинидан фархланаман”, – дейди Серхио Рамос.


15 май – ўзбек тилшунос олими Алибек Рустамов таваллудига 86 йил тўлди\nшанба, 31 март 2018\nчоршанба, 21 март 2018\n«Божа сиз иккинчи қаватга чиқинг, сизнинг вазнингиздаги одамлар ўша ерда», деди Насрулло ака.\nЮқорига чиқсам, Хўжанд давлат университетида мени ўқитган домлалар ва яна бир икки нотаниш одамлар катта стол атрофида ўтиришарди. Ёши етмишлардан ошган, тошкентча дўппи кийган бир отахон билан суҳбат қизиган, ниманидир устида баҳс давом этарди.\nСалом бериб, секингина бир четга ўтирдимда, ёнимдаги тилшунос олим, Мамадов домламиздан сўрадим: “Бу киши ким бўлади?”\nЕтмишинчи йиллар охирида Хўжанд дорилфунунида ўқиб юрган кезларимизда, Рустамий домланинг тилга оид китобларини кўп ўқиганимиз, домлаларимизнинг бу шахс ҳақида гапирган илиқ сўзлари ёдимга келди.\nЛекин, жуда ҳам сипо кийинган, ҳар бир киши билан ўз ўғлидай муомала қиладиган бу академик олим билан ўшанда кўп гаплашолмадим. Меҳмон кўп, домла шогирдларидан ортиб, бизга тегмади.\nЭртаси куни Рустамий домланинг барча шогирдлари, яъни тилшунослик фани кандидатларию ва профессор домлаларимиз устларига тўн ёпиб, йўл-йўлакай Хўжандча зиёфатлар қилиб, Бекободгача кузатиб қўйишди.\nШу билан домлани орадан олти йил ўтгандан сўнг, Тошкентда кўрдим. Озодлик радиосида “Тил ва дил” эшиттириши ташкил қилиб, Рустамий домладан эшиттиришда қатнашиб боришни таклиф қилдик.\nБир пиёла чойдан сўнг, домла, “биздан нима хизмат”, дедилар. Мен ниятимни айтдим. Домланинг кўзлари ёришди, тўғриси хурсанд бўлиб кетдилар:\n«Тилимизда ўз ўрнида ишлатилмаётган сўзлар кўпайиб кетди. Келинг рукнимизни шундай номлайлик: “Изоҳталаб сўзлар изоҳи”, бўлсин», дедилар. Мен маъқулладим.\nШундан сўнг, ҳар ҳафта эфирга кетадиган “Тил ва дил” эшиттиришида домла биз журналистлар ҳам ҳар куни қўллайдиган сўзларнинг асл маъноси бошқа эканлигини шарҳлай бошладилар.\n“Мана сизлар фалон давлатнинг президенти фалон давлатга ташриф буюрди, дейсизлар. Бу нотўғри. Четда ҳам қанча ўзбеклар бор, улар эшитса уят бўлади. Фалончи Ўзбекистонга ташриф буюрди деса, Ўзбекистонни ҳақорат қилгандай бўлади. Ташриф деган сўз, шарафга эриштирмоқ дегани. Масалан, улуғ бир одам фақир бир одамни кўргани келса, шуни қадрлади деган маънода ташриф буюрди, деса бўлади. Бундай ҳолатда расмий зиёрат билан ёки расмий сафар билан келди дейиш керак”;\nОзодликнинг Тошкентдаги бюроси ёпилганидан сўнг, домла билан алоқа узилди. Домланинг уй телефони ҳам қатир-қутур қилиб жуда ёмон ишлагани сабабли, тиниқ интервью қилишнинг имкони бўлмай қолди.\nПрезидент Мирзиёевнинг педагог ва шифокорларни мажбурий ишларга жалб этмаслик талабларидан сўнг Тошкентда 17 апрель куни ...\nДўппидўз чевар Ҳамида Юнусова 25 йилдан буён дўппи тикади. Бу ҳунар унга оилавий анъана бўлиб, ...\nПромка ҳожатхонаси орқасидаги катта ўра нажас билан лиқ тўла. Қўлида учи айри узун хода ушлаган ...


Оксана Чусовитина суратининг «кийинтириб» кетилганига муносабат билдирди – Bugun.uz\nЖамият - 20:05 · 13.05.2022\nОксана Чусовитина суратининг «кийинтириб» кетилганига муносабат билдирди\nТошкент шаҳрида Inkuzart томонидан деворга чизилган Оксана Чусовитинанинг сурати ўзгартирилганди. Бадиий гимнастикачи мазкур ҳолатга муносабат билдирди.\nЧусовитинага кўра, ушбу суратнинг чизилиши барча учун кутилмаган ёқимли янгилик бўлган. «Лекин, афсуски, жамиятимизда ҳали ҳам давлатимизнинг турли соҳаларида, хусусан, санъат ва спортда амалга оширилаётган ислоҳотларга ёт фуқаролар ҳам учраб турибди. Бундайлар учун ҳаётдаги ягона қувонч, афтидан, жамоат аҳамиятига эга бўлган объэктларга зарар этказиш ва бузиш, таҳқирлаш ва йўқ қилиш ҳисобланади.\nМаълумот ўрнида, деворга чизилган граффитининг 2021 йилги кўринишида Оксана Чусовитинанинг спорт кийими калтароқ бўлган. Кирилитган ўзгаришга кўра, спортчининг кийими узунроғига алмаштирилган. Рассом Instagram Stories’да ўзининг ижоди номаълум автор томонидан ўзгартирилганига қуйидагича муносабат билдирган:\nАввалроқ Inkuzart Тошкентда коррупцияга қарши граффити чизгани ҳамда Антикоррупция агентлиги директори ғояни қўллаб-қувватлагани ҳақида хабар берилганди.


Бош саҳифа / Спорт / Халқаро регби иттифоқи президенти Бернард Лапассет...\nХалқаро регби иттифоқи президенти Бернард Лапассет беш кунлик расмий ташриф билан Тошкентга келди\nБернард Лапассет ўз ташрифи давомида “Регбига кириш” халқаро дастурининг Ўзбекистонда амалга оширилиш жараёни билан танишиб, регбичиларнинг тайёргарлик базасига ташриф буюради. Шунингдек, давлат, спорт ва ишчи доиралари вакиллари билан учрашувлар ҳам ўтказади.\nХалқаро регби иттифоқи президенти Тошкентда ўтказиладиган Осиё регби федерациясининг ижроқўм йиғилишида иштирок этади. Бундан ташқари, у Ўзбекистон – Ҳиндистон терма жамоалари ўртасида Осиё чемпионати доирасида ўтказиладиган учрашувни томоша қилишни ҳам режалаштирган.\nШуни қайд этиш жоизки, бу Бернард Лапассетнинг Марказий Осиёга илк ташрифидир. Айни пайтда Марказий Осиёдаги мамлакатлардан фақат Қозоғистон ҳамда Ўзбекистон Халқаро регби иттифоқининг тўлақонли аъзоси ҳисобланади.\nБернард Лапассет 27 майдан 1 июнга қадар Ўзбекистонда бўлади.


2021 йилда Нур-Султанда ёш тадбиркорларнинг 67 та лойиҳаси қўллаб-қувватланди\n4 Январь 2022 10:18\nNUR-SULTAN. Кazinform - Ўтган йили Нур-Султанда ёш тадбиркорларнинг 67 та лойиҳаси қўллаб-қувватланди, деб хабар беради Кazinform шаҳар ҳокимлигига таяниб.\n2019 йилда Ёшлар йили бўйича «Йўл харитаси» қабул қилинди. Мазкур дастур доирасида 29 ёшгача бўлган ёш тадбиркорларнинг лойиҳаларини қўллаб-қувватлаш учун ҳар йили республика бюджетидан маблағ ажратилади. Ўтган йили 67 та лойиҳа қўллаб-қувватланди.\nБироқ, қўшимча равишда, ажратилган маблағларнинг катта қисми маҳаллий бюджетдандир. Масалан, ўтган йили тадбиркорликни қўллаб-қувватлаш учун ажратилган 345 миллион тенгенинг 300 миллиони маҳаллий бюджет ҳисобидан ажратилди.\n2021 йилда тендер комиссияси қарорига кўра, умумий қиймати 318,3 миллион тенге бўлган 67 та лойиҳа қўллаб-қувватланди. Улардан 23 нафари тадбиркор (13 нафари кўп болали), 22 нафари ёшлар, 23 нафари ижтимоий ҳимояга муҳтож қатламдир.\n«Бизнес йўл харитаси-2025» дастури доирасида 2 миллиондан 5 миллион тенгегача грантлар ажратилди. Тадбиркорлар кўпинча бу пулга асбоб-ускуналар, мебеллар ва компьютерлар сотиб олишади. Янги иш бошламоқчи бўлган тадбиркорлар «Бастау бизнес» дастури бўйича Тадбиркорлар палатасида бепул курсдан ўтишлари шарт.\nКурс молиявий режалаштиришнинг барча моделларини, тадбиркорлик асослари, иқтисодиёт, менежмент, маркетинг, ҳуқуқни ўз ичига олади. Курс давомида тадбиркорлар бизнес-устоз раҳбарлигида барча таваккалларни, ички ва ташқи бозорларни ўрганиб, бизнес-режани амалга оширадилар. Курс иштирокчилари тренингдан ташқари, тадбиркорлар палатасидан бепул бизнес-режа тузишда ёрдам сўрашлари мумкин.\nГрантлар учун танлов комиссияси 11 кишидан иборат. Улар орасида маҳаллий ижро ҳокимияти органлари, жамоат бирлашмалари, фан ва таълим муассасалари вакиллари, соҳа мутахассислари, ҳудудий оммавий ахборот воситалари вакиллари бор.\nҚайд этилишича, ўтган йили дастурга ўзгартиришлар киритилган. Лойиҳани баҳолаш механизми: аризаларни қабул қилишдан бошлаб ариза берувчиларга ва шартномалар имзоланишига қадар автоматлаштирилган.\nКомиссия лойиҳаларни Qoldau махсус портали орқали баҳолайди. Тендер комиссиясининг ҳар бир иштирокчисининг баҳоси якуний қарорга таъсир қилади.\nКоррупцион таваккалларнинг олдини олиш мақсадида грант даъвогарларининг бизнес аризалари бошқа талабгор тадбиркорлар иштирокида амалга оширилади. Комиссия аъзолари грант маблағлари ҳисобидан харид қилинган маҳсулот нархи бозор нархидан юқори бўлган лойиҳаларни қўллаб-қувватламайди. Шунинг учун бизнес-режадаги кўрсаткичларни иложи борича бозор нархларига мос равишда белгилаш тавсия этилади.\nҚайд этиш жоизки, грантлар нафақат пойтахтлик ёш фуқароларга, балки нафақага чиққан тадбиркорлар, кўп болали оилалар вакиллари, шунингдек, ижтимоий ҳимояга муҳтож қатламларга ҳам берилади.\nНур-Султан шаҳар инвестициялар ва тадбиркорликни ривожлантириш бошқармаси глобал коронавирус пандемияси ва карантин чекловлари муносабати билан давлат тадбиркорларга қўшимча ёрдам кўрсатишини таъкидлади.\nПрезидентнинг «Иқтисодиётни барқарорлаштириш бўйича кейинги чора-тадбирлар тўғрисида»ги қарорига мувофиқ, иқтисодиётнинг энг кўп зарар кўраётган тармоқларида кичик ва ўрта бизнесни қўллаб-қувватлаш бўйича солиқ имтиёзлари қабул қилинди. Улар савдо-сотиқдан тортиб, туризмгача бўлган иқтисодиётнинг турли тармоқларини қамраб олади. Нур-Султанда 97 мингдан ортиқ тадбиркор умумий қиймати 31 миллиард тенге солиқ имтиёзлари билан қамраб олинган.\nБундан ташқари, молиявий қўллаб-қувватлаш давлат дастурларини амалга ошириш фаоллаштирилди. «Бизнеснинг йўл харитаси» шартлари соддалаштирилди: имтиёзли кредитлар миқдори оширилди, кредитлар бўйича фоиз ставкалари йиллик 6 фоизга тенглаштирилди, шунингдек, портфел субсидиялари ва дастур субсидиялари. 87,3 миллиарда тенге ҳажмидаги 1546 та битимлар қўллаб-қувватланди, 1059 та кредит бўйича 12,4 миллиард тенгега кафолат берилди.\nКалит сўзлар: Инвестиция, Тадбиркорлик, Бизнес,


Ватанпарвар, фидойи дипломатлар сафи кенгаяди - Халқ сўзи\n11:00 22 Июнь 2018 Жамият\nПрезидентимиз Шавкат Мирзиёев Ташқи ишлар вазирлиги ҳамда мамлакатимизнинг хорижий давлатлардаги элчихоналари фаолиятига бағишланган йиғилишдаги нутқида дипломат кадрларни тайёрлаш тизимини тубдан такомиллаштиришни даврнинг ўзи тақозо этаётгани, Жаҳон иқтисодиёти ва дипломатия университети ўз касбига садоқатли ҳамда профессионал ёш кадрлар тайёрлаш бўйича вазифаларни тўлақонли бажармаётгани ҳақида куюнчаклик билан тўхталган эди. Бу бежиз эмас, албатта.\nБинобарин, дунё сиёсатининг тартиб-таомиллари кун сайин ўзгариб бораётган бугунги шиддатли замон Ўзбекистон дипломатлари олдига нафақат маълум бир масалалар юзасидан келишувларга эришиш, балки ўз давлатининг ҳам иқтисодий, ҳам геосиёсий манфаатларини илгари суриб, ундан юртига максимал фойда келтириш каби ўта муҳим ва мураккаб вазифаларни қўймоқда.\nШу кунгача мамлакат ташқи сиёсатида фаолият олиб борадиган кадрлар 1992 йилда ташкил этилган ҳамда алоҳида нуфузга эга бўлган Жаҳон иқтисодиёти ва дипломатия университетида тайёрланар эди. Очиғини айтиш керак, яқин вақтгача бу ерга ўқишга кириш ҳам, уни битириш ҳам анча мураккаб эди. Таълим жараёнлари халқаро талаб ҳамда стандартларга мослаштирилган мазкур университет дипломини қўлга киритиш эса ҳар бир ёш учун янги истиқболларни очарди.\nЛекин мамлакатни жадал ривожлантириш жараёнидаги талаблар чет давлатларда Ўзбекистон номидан гапирадиган ва муносиб иш олиб борадиган дипломатларнинг янги авлодини тарбиялаш вазифасини долзарб қилиб қўйди.\nПрезидентимизнинг “Жаҳон иқтисодиёти ва дипломатия университети фаолиятини тубдан такомиллаштириш чора-тадбирлари тўғрисида”ги қарори бу борадаги устувор вазифаларни ҳал этишга қаратилгани билан ғоят аҳамиятлидир.\nҚарор ўз моҳиятига кўра, халқаро муносабатлар соҳасидаги мутахассислар ҳамда дипломатик бошқарув кадрларини танлаш тизимининг самарадорлигини тубдан ошириш, уларни тайёрлаш, қайта тайёрлаш масалаларини комплекс тарзда янгича шакл ва мазмунда ташкиллаштиришга хизмат қиладиган муҳим ҳужжат бўлди.\n— Жаҳон иқтисодиёти ва дипломатия университети йиллар давомида ўзига яраша тажрибага эга бўлди, малакали ҳамда билимли мутахассисларни тайёрлади, — дейди ташқи ишлар вазири ўринбосари, Жаҳон иқтисодиёти ва дипломатия университети ректори Абдужаббор Абдувоҳидов. — Лекин замон ўзгарди, янги дастурлар, янги талаблар юзага келди. Буларни амалга ошириш ҳамда дунё билан ҳамоҳанг тарзда мамлакатимиз нуфузини янги поғонага олиб чиқиш учун ишни тизимли ташкил этсак, биз янада истиқболли ва кучли мутахассисларни тайёрлаймиз.\nМазкур ҳужжатга мувофиқ, Жаҳон иқтисодиёти ва дипломатия университетида янги факультетлар иш бошлаб, уларда халқаро иқтисодиёт ҳамда менежмент, халқаро муносабатлар ва сиёсий фанлар, халқаро оммавий ҳамда хусусий ҳуқуқ, гид ҳамроҳлиги ва таржимонлик фаолияти бўйича етук билимли мутахассислар тайёрланади.\nУниверситетнинг асосий вазифалари ҳамда фаолият йўналиши ҳам ўзгармоқда. Эндиликда ушбу таълим муассасаси ташқи иқтисодий ва ташқи сиёсий фаолият соҳасидаги мутахассисларни тайёрлашнинг юқори сифатини таъминлаш, ўқув-режа, дастурлар мазмуни ҳамда таълим жараёнининг амалиётга йўналтирилганлигини янада ошириш, доимий янгиланиб турадиган истиқболли кадрлар захирасини шакллантириш мақсадида кадрларни қайта тайёрлаш ва малакасини ошириш амалий тизимини яратиш, халқаро муносабатлар ривожи истиқболларини башорат қилишга йўналтирилган фундаментал ҳамда илмий-амалий тадқиқотлар самарадорлигини тубдан ошириш билан шуғулланади.\nТаълим даргоҳи фаолиятидаги яна бир таркибий ўзгариш шундан иборатки, университетнинг Бошқарув институти ва Дипломатик курслари бекор қилиниб, унинг ўрнида Олий дипломатия мактаби ташкил этилади.\nЖаҳон иқтисодиёти ва дипломатия университети проректори Матёқуб Бақоевнинг таъкидлашича, мазкур Олий мактаб Ташқи ишлар вазирлиги тизимида ишлайдиган ҳар бир ходимнинг даврий равишда малакасини ошириб боради. Шунингдек, бу ерда халқаро муносабатлар йўналишида бошқа олий таълим муассасалари илмий-педагог кадрларининг малакасини ошириш ҳамда қайта тайёрлаш бўйича доимий курслар иш юритади. Шу билан бирга, Олий мактаб тўлов-контракт асосида бизнес бошқаруви дастури бўйича магистрлар тайёрлашнинг йиллик тайёрлов курсини ҳам очади.\nҚарорга биноан, 2018 йил 1 сeнтябрдан эътиборан Oлий мактабда ташқи иқтисодий ва ташқи сиёсий фаолиятга жалб қилинган вазирлик ҳамда идораларнинг маъмурий ва бошқарув ходимлари, шунингдек, давлат ҳамда хўжалик бошқаруви органлари, ҳокимликлар, ташқи сиёсий ва ташқи иқтисодий фаолият соҳасидаги вазифаларни бажариш билан боғлиқ раҳбар лавозимларига захира сифатида жалб этилган, Ўзбeкистоннинг хорижий идоралари ҳамда халқаро ташкилотларнинг маъмурий-тeхник лавозимларига тайинланган ходимлар, халқаро муносабатлар ва сиёсий фанлар, халқаро иқтисодиёт ҳамда мeнeжмeнт, халқаро оммабоп ва хусусий ҳуқуқ, гид ҳамроҳлиги ҳамда таржимонлик фаолияти соҳасидаги олий таълим муассасаларининг пeдагог кадрлари ҳар уч йилда бир марта мажбурий малака оширадиган бўлдилар.\nБундан ташқари, 2018/2019 ўқув йилидан бошлаб университетга қабул тартиблари ҳам ўзгармоқда. Гап шундаки, аввало, университетда бакалавриат йўналиши бўйича таълим муддати янги ўқув йилидан эътиборан тўрт йил қилиб белгиланяпти. Ўқишга қабул қилиш чет тили, математика, тарих, она тили ва адабиёт фанларидан тест синовлари топшириш асосида амалга оширилади.\n— Университетга қабул жараёнига дастлабки имтиҳон механизми жорий этилмоқда, — дейди Жаҳон иқтисодиёти ва дипломатия университети катта ўқитувчиси Акрам Умаров. — Бунда абитуриентларнинг мантиқий фикрлаши, дунёқараши, тил билиш кўникмалари, маънавий-маърифий тайёргарлик даражасига жиддий эътибор қаратилади. Мазкур тизим ушбу соҳани эгалламоқчи бўлган абитуриентлар орасидан энг кучлиларини саралаб олиш имконини беради. Яна бир муҳим жиҳати шундаки, дастлабки имтиҳондан ўта олмаган абитуриентлар бошқа олий таълим муассасаларига ҳужжат топширишлари мумкин бўлади.\nМагистратура йўналишига эса таълим муддати — ишлаб чиқаришдан ажралган ҳолда бир йил, ишлаб чиқаришдан ажралмаган ҳолда эса икки йил қилиб белгиланмоқда. Бундан ташқари, университетда қабул квоталари ҳам ўзгаради. 2018/2019 ўқув йили учун бакалавриатга жами 150 нафар (шу жумладан, давлат гранти асосида 30 та), магистратурага 50 нафар (шу жумладан, давлат гранти бўйича 10 нафар) талаба қабул қилинадиган бўлди.\nҚарор билан мустаҳкамланган яна бир янгилик. Эндиликда университет таркибида Халқаро иқтисодий ва сиёсий тадқиқотлар маркази ҳамда Халқаро-ҳуқуқий тадқиқотлар ва қиёсий оммавий ҳуқуқ маркази ташкил этилади.\nҚисқача айтганда, мазкур ҳужжат билан Ўзбекистон дипломатларини тайёрлайдиган олий даргоҳнинг мақоми ҳам, йўналиш ҳамда вазифалари ҳам, кадрларни ўқитиш услуби ҳам тубдан ўзгаради. Бундан кўзланган асосий мақсад эса она тилимиз, бой тарихимиз, маданиятимиз ва қадриятларимизни мукаммал биладиган чинакам ватанпарвар дипломатлар сафини шакллантиришдан иборатдир. Зеро, давлатимиз раҳбари таъбири билан айтганда “...дипломатия, дипломатлик — оддий касб эмас, балки инсондан жуда кўп фазилатларни талаб этадиган ноёб санъатдир. Ҳақиқий дипломат бўлиш учун фақат билим ва тажриба, чет тилларни билиш етарли эмас, бунинг учун аввало туғма талант керак. Энг муҳими, дипломат ҳақиқий ватанпарвар бўлиши, ўз халқи, ўз юртининг чинакам фидойиси бўлиши зарур”.


Samsung Galaxy S8 патентланган «чексиз» Infinity Display экрани билан тақдим этилади | Ўзбекистон ва жахон янгиликлари\nSamsung Galaxy S8 патентланган «чексиз» Infinity Display экрани билан тақдим этилади\nТехнология 5 март 12:53 320\nSamsung компанияси патент олганидан сўнг Infinity Display деб номланган ўзининг янги технологиясини реклама қилиши мумкун бўлади. Экспертларнинг фикрича, Galaxy S8 ва Galaxy S8+ флагманлари учун мўлжалланган янги тижорат белгиси остидаги дисплей жанубий кореялик ишлаб чиқарувчиларга катта даромад олиб келиши мумкун.\n«Чексиз» экраннинг асосий хусусияти бу телефон экранинг юз панелини ва ён томонларини тўлиқ тўлишидир. Платформанинг намойиши 29 мартга режалаштирилган. Смартфонларнинг дунё бозорига расмий тақдимоти эса 21 апрелга мўлжалланган.


Тушунмаган ҳадисим — Зикр аҳлидан сўранг\nСаволлар › Мавзу: Ҳадислар › Тушунмаган ҳадисим\numid сўради 1 ой аввал\nҒомидия аёл келиб «Эй Аллоҳнинг Расули ! Мен зино қилдим. Мени покланг» деди. Уни қайтариб юбордилар. Эртаси кун бўлганида у яна келиб:\n«Эй Аллоҳнинг Расули ! Мени нимага қайтаряпсиз? Сиз мени Моъизни қайтарганингиз каби қайтармоқчимисиз. Аллоҳга қасам, албатта мен ҳомиладорман» деди.


Ўзбек гилосининг Россияда бозори чаққон\n5 Мая 2020 1753\nЮртимиздан Россияга экспорт қилинган сарҳил меваларимизнинг ташқи бозорда ҳам харидоргир эканлиги тезда юзага чиқдди.\nЎзбек гилосининг илк жўнатмаси Россияга муваффақиятли экспорт қилинган.\nБМТнинг Озиқ-овқат ва қишлоқ хўжалиги ташкилоти маслаҳатчиси Бахтиёр Абдувоҳидовнинг сўзларига кўра, ўтган ҳафта Новосибирскка ўзбек гилоси ортилган биринчи юк машинаси кириб келган.\nЎзбек гилосининг бир килоси 550 рублдан (7,3 доллар) сотилган ва шу нархда баҳоланаётган табиий меваларга бўлган талабдан ҳам ошиб кетган. Чакана савдода эса ушбу маҳсулотнинг тахминан 1 кило учун 13 доллардан кўпроқ баҳоланган бўлиши мумкин.\nEastFruit маълумотларига кўра, Ўзбекистон ҳар йили 35 дан 50 минг тоннагача гилос экспорт қилади. Россия минтақадаги гилоснинг энг йирик харидори ҳисобланади ва йилига 100 минг тоннадан кўпроқ гилос сотиб олади.


ЎзА - Биринчи босқич курсантлар қасамёд қабул қилди\n02.09.2018 15:45:58 Чоп этиш версияси\nЎзбекистон Республикаси Ички ишлар вазирлиги Ёнғин хавфсизлиги институтида биринчи босқич курсантларининг қасамёд қабул қилиш маросими ўтказилди.\nУнда Ички ишлар вазирлиги раҳбарияти, жамоатчилик ташкилотлари вакиллари, курсантларнинг ота-оналари ва яқинлари, оммавий ахборот воситалари ходимлари иштирок этди.\nТадбирда сўзга чиққанлар институтнинг биринчи босқичига қабул қилинган курсантларни қасамёд қабул қилганликлари муносабати билан табриклаб, уларга ўзининг самимий ва эзгу ниятларини изҳор этди. Уларни тиришқоқлик ва қатъият билан билим олишга, амалий кўникмаларни ўзлаштиришга, давлатимиз томонидан яратиб берилаётган кенг имкониятлардан оқилона ва унумли фойдаланишга чақирди.\nЯратувчанлик ва илмий изланишлар, янги ташаббус ва ғоялар билан яшаш бугунги ёш авлоднинг асосий вазифаси эканлигини қайд этиб, замон билан ҳамнафас ва давр талабларига мос изланишда бўлишга, илм-фан чўққиларини пухта эгаллаш йўлида бор куч-ғайратини сафарбар этишга ундади.\n– Мен болалигимдан ички ишлар органларида хизмат қилишни орзу қилардим, – дейди институтнинг биринчи босқич курсанти Бегижон Дўсимов. – Мана бугун ушбу орзуимга етишдим. Ватанимиз, халқимиз, барча фуқароларимизнинг осуда ҳаёт кечиришини таъминлаш учун бор куч-ғайратимни аямай хизмат қилишга тантанали қасамёд қилдим. Бу ҳаётимдаги энг қувончли ва унутилмас дамларимдан бири бўлди. Институтда билимларни ва амалий кўникмаларни астойдил ўзлаштиришга ҳаракат қиламан. Ушбу машаққатли, аммо шарафли соҳанинг сир-асрорларини устозларимдан қунт билан ўрганишга ваъда бераман.\nШундан сўнг институтнинг юқори босқичларида аъло баҳоларда ўқиётган ва жамоат ишларида ўрнак бўлаётган 4 нафар “Вазир стипендиантлари”га фахрий ёрлиқлар тантанали равишда топширилди.


АЛИМЕНТ МАЖБУРИЯТЛАРИ ҚАНДАЙ?\nАлимент (лотинча сўздан олинган бўлиб, қарамоғидаги ва боқимидаги) бир шахснинг бошқа шахсга мажбуран ёки ихтиёрий равишда тўлайдиган нафақа ҳисобланади. Вояга етмаган болалар таъминоти учун алимент ундириш икки усулда алимент ундириш тўғрисидаги келишув ҳамда суд ҳужжати асосида амалга оширилади. Ота-она вояга етмаган болаларига таъминот бериш учун алимент тўлаш тартибини ўзаро келишган ҳолда белгилашга ҳақлидирлар. (Оила кодекси, 98-модда) Алимент тўлаш тўғрисидаги келишув ёзма шаклда тузилиб, нотариал тартибда тасдиқланиши лозим. (Оила кодекси, 131-модда)\nЎзбекистон Республикасининг Оила кодексини 96-моддасига асосан, вояга етмаган болаларига таъминот бериш мажбуриятини ихтиёрий равишда бажармаган ота (она)дан суднинг ҳал қилув қарорига ёки суд буйруғига асосан алимент ундирилади.\nҚонунчилигимизда вояга етмаган болалар таъминоти учун ундириладиган алимент олиш ҳуқуқига эга бўлган шахсларга бир қатор имтиёзлар берилган. Жумладан, бундай ҳуқуқга эга бўлган шахс ўзи яшаб турган жойда жойлашган судга мурожаат қилиш ҳуқуқи мавжуд; алиментлар ундириш тўғрисидаги даъволар юзасидан фуқаролик ишлари бўйича судларда давлат божини тўлашдан озод қилинган; алимент ундириш тўғрисидаги ишлар (оталиги белгиланган ҳолларда) суд буйруғи тартибида кўрилади; алимент ундириш тўғрисидаги ишлар дарҳол ижрога қаратилади.\nДаъвогарнинг танлови бўйича ўзи яшаб турган жойдаги фуқаролик судига ариза бериш ҳуқуқи (Ўзбекистон Республикаси Фуқаролик процессуал кодексининг 34-моддаси) мавжуд бўлиб, бу имтиёз алимент ундирувчини ортиқча сарсон бўлишини олдини олиш мақсадида киритилган. Мисол учун, алимент ундирувчи Фарғона вилоятида, алимент тўловчи Андижон вилоятида яшайди. Бундай ҳолатда алимент ундирувчи алимент ундириш масаласида судга мурожаат қилаётганида Андижон вилоятидаги судга мурожаат қилиши шарт эмас, аризасини ўзи яшаб турган жойдаги фуқаролик ишлари бўйича туманлараро судига топшириши мумкин.\nАлимент ундириш тўғрисидаги ишлар юзасидан ариза билан мурожаат қилинганида, фуқаролик ишлари бўйича судларга давлат божи тўланмайди (Ўзбекистон Республикаси Солиқ кодексининг 329-моддасига). Албатта, бу ерда боланинг манфаати устун эканлигини кўришимиз мумкин. Алимент ундирувчи судга боланинг таъминоти учун маблағ зарурлигидан мурожаат қилаётган бўлса, ундан давлат божи ундириш мантиқан ҳам тўғри келмайди.\nВояга етмаган болага нисбатан оталик белгиланган ҳолларда алимент ундириш тўғрисидаги аризалар буйруқ тартибида, яъни суд муҳокамасини ўтказмасдан суд ҳужжати қабул қилиш йўли билан кўриб чиқилиб, дарҳол ижро этиш учун мажбурий ижро бўлимига юборилади. Фуқаролик процессуал кодексининг мазкур нормаси алимент ундирувчига фуқаролик судларида алимент тўғрисидаги ишларни тезда кўрилишида хизмат қилади.\nАлимент ундириш тўғрисидаги ишларни дарҳол ижрога қаратилиши (Ўзбекистон Республикаси Фуқаролик процессуал кодексининг 266-моддаси), ижро ҳаракатларини тўхтатиш мумкин эмаслигини англатиб, албатта, бола манфаатларини инобатга олиб яратилган қонун нормаси ҳисобланади.\nАлиментни вақтида тўламаса, жазога тортиладими? Албатта, Ўзбекистон Республикасининг Маъмурий жавобгарлик тўғрисидаги кодексини 474-моддасига кўра, алимент тўлашдан бўйин товлаш, суднинг ҳал қилув қарорига ёки суд буйруғига биноан ундирилиши лозим бўлган маблағни жами бўлиб икки ойдан ортиқ муддат мобайнида тўламаслик, ўн беш сутка муддатга маъмурий қамоққа олишга ёки маъмурий қамоқ қўлланилиши мумкин бўлмаган шахсларга энг кам иш ҳақининг йигирма баравари миқдорида жарима солишга сабаб бўлади. Шундай қилмиш маъмурий жавобгарликка тортилганидан сўнг яна содир этилса, Ўзбекистон Республикасининг Жиноят кодексини 122-моддаси билан жиноий жавобгарликка тортилади.\nАмалиётда алимент ундириш билан боғлиқ ишлар эр-хотиннинг ўзаро келишмовчиликлари натижасида бирга яшамай қўйишлари, никоҳдан ажралишлари натижасида келиб чиқмоқда. Қисқача қилиб айтганда, оиладаги носоғлом муҳит, ёш оилаларни арзимаган сабабларга кўра бирга яшамай қўйишлари оқибатида юзага келмоқда. Натижада болалар отасиз, онасиз улғаймоқда. Ҳар бир ота-она болалар давлатимизнинг эртанги келажаги эканлигини ҳис қилган ҳолда, оилада соғлом муҳит яратишга маъсул эканлигини унутмаслиги лозим.\nЖаҳонгир САТТОРОВ, фуқаролик ишлари бўйича Фарғона вилоят суди судьясининг катта ёрдамчиси.\nPrevious “АЖРАШИБ ҲАМ КЕТАРСИЗ…\nNext Иқтисодий суд ишларини юритишда судгача мажлис жорий этилди\nСуд ҳужжатлари 07/02/2020\nЙўл харакати қоидаларига амал қилмасдан одам ўлимига сабабчи бўлган фуқарога суд хукми ўқилди 06/29/2020\nЎрганган кўнгил ўртанса қўймас 06/29/2020


Президент Чортоқдаги зиёратгоҳни обод қилишга кўрсатма берди\n21:10 / 07.07.2017\nШавкат Мирзиёев Наманганга ташрифи давомида Чортоқ туманидаги Султон Увайс Қараний зиёратгоҳини реконструкция қилиш лойиҳаси билан танишди.\nЎзА берган хабарга кўра, президент вилоятларга сафарлари чоғида ҳар бир ҳудуднинг тарихини ўрганишга, маънавий меросини тиклашга алоҳида эътибор қаратмоқда. Муборак қадамжоларни зиёрат қилиб, уларни обод қилиш бўйича кўрсатмалар бермоқда.\nСултон Увайс Қараний зиёратгоҳи – Намангандаги ана шундай масканлардан бири ҳисобланади. Қадамжо мақбара, масжид, рамзий дарвоза ва музейдан иборат.\nДавлат раҳбари бу қадамжони қадимий усулда таъмирлаш, кенг ва обод зиёратгоҳга айлантириш, зиёратчиларга зарур шароитлар яратиш, бу масканда кутубхона ташкил этиш, ёш авлодни юксак маънавиятли инсонлар этиб тарбиялаш бўйича тавсиялар берган.\nНаманган Шавкат Мирзиёев Султон Увайс Қараний